text:
og bipro
 dukter, der stammer fra dette korn; med angivelse af den samlede finansiering,
 der er foretaget på dette stadium.
 — erhvervsmæssig og ikke erhvervsmæssig udførsel
 inden for 4 måneder efter den seneste levering
 såvel af de lokalt fremstillede varer, som måtte Artikel IX
 være af samme art som dem, der er modtaget
 som fødevarehjælp, som af produkter og bipro På begæring af en af de kontraherende parter afhol
 dukter, der stammer derfra. der disse konsultationer om alle spørgsmål vedrøren
 de anvendelsen af denne aftale.
 Artikel VIII
 Artikel X
 Bestemmelseslandet forpligter sig til at give Fælles
 skabet meddelelse om gennemførelsesbetingelserne
 for denne aftale. Med henblik herpå giver det Kom Denne aftale er affattet i to eksemplarer på dansk,
 missionen for De europæiske Fællesskaber følgende engelsk, fransk, italiensk, nederlandsk, tysk og
 oplysninger : spansk, hvilke tekster alle har samme gyldighed.
 BILAG
 Bestemmelser fastsat i artikel III i aftalen
 Artikel 1
 Levering har fundet sted, og risikoen overgår fra Fællesskabet til bestemmelseslandet, i det øjeblik
 varerne er anbragt i skibets last i lastehavnen.
 Bestemmelseslandet bærer alle omkostninger efter leveringen af varerne inklusive stuvningsom
 kostninger og eventuelle omkostninger ved trimning og påfyldning i sække.
 Eventuelle udgifter for overliggedage eller eventuel præmie for hurtig lastning (dispatch money)
 i lastehavnen debiteres eller krediteres Fællesskabet og bestemmes inden skibets afgang. Beløbenes
 størrelse og de nærmere retningslinjer, der er fastsat i kontrakten mellem bestemmelseslandet og
 befragteren, må på forhånd aftales mellem bestemmelseslandet og Fællesskabets i artikel 9 nævnte
 befuldmægtigede.
 ---pagebreak--- 13 . 12 . 73 De Europæiske Fællesskabers Tidende Nr. L 343 /33
 Artikel 2
 Fællesskabet sender rettidig bestemmelseslandet meddelelse om lastehavnen eller -havnene, de
 mængder, som skal leveres til hver havn, tidsrum inden for hvilket lastningen skal påbe
 gyndes og tempoet for lastningen pr. dag.
 Artikel 3
 Fællesskabet må være parat til at laste varerne den dag , som følger af de i artikel 8 omhandlede
 oplysninger, hvor skibet skal være lasteklart.
 Artikel 4
 Ved leveringen af varerne er en tolerance på 5% under den varemængde, som er fastsat i artikel 1
 i aftalen , tilladt.
 Artikel 5
 ø
 Så snart varen er om bord i skibet, giver Fællesskabet bestemmelseslandet meddelelse om lasteda
 toen, varernes mængde og kvalitet som konstateret ved lastningen.
 Artikel 6
 Bestemmelseslandet stiller inden for det i artikel 2 omhandlede tidsrum et skib, hvis størrelse svarer
 til de normale lastemuligheder i lastehavnen , til rådighed for Fællesskabet.
 Hvis skibet ikke skulle være i stand til at påbegynde lastningen i løbet af det i artikel 2 omhandlede
 tidsrum , og hvis bestemmelseslandet ikke skriftligt har underrettet Fællesskabet herom
 senest den dag, skibet skulle være lasteklart i overensstemmelse med artikel 8 , kan Fællesskabet
 disponere over varerne .
 Under alle omstændigheder henligger varerne for bestemmelseslandets regning og risiko.
 Artikel 7
 Hvis bestemmelseslandet ikke stiller et skib af passende tonnage til rådighed eller hvis hele den
 mængde, som var bestemt til at lastes i et skib af passende tonnage , ikke kan bringes om boird som
 følge af omstændigheder, der er uafhængige af Fællesslkabets vilje, lastes


text:
restmængden i det næste
 skib på de i dette bilag fastsatte betingelser.
 I så fald henligger varerne, indtil afskibning af denne restmængde eller indtil bestemmelseslandet
 skriftligt meddeler, at det giver afkald på denne rest, for modtagerlandets regning og risiko.
 Bestemmelseslandet skal underrette Fællesskabet om tidspunktet for påbegyndelsen af restmæng
 dens lastning eller meddele, at det giver afkald på denne rest, inden for en frist af højst 30 fulde
 dage efter den dato, på hvilken lastningen af varerne skulle være påbegyndt.
 Overholdes denne forpligtelse ikke, kan Fællesskabet betragte sin i artikel 1 i denne aftale om
 handlede forpligtelse over for bestemmelseslandet som opfyldt.
 Artikel S
 Bestemmelseslandet udpeger for Fællesskabet det skib, som skal transportere varerne, mindst 10
 fulde dage inden skibets formodede ankomst til lastehavnen, og så vidt muligt 20 fulde dage inden
 denne dato, og det meddeler ved den lejlighed den eventuelle nødvendige frist fra denne dato
 indtil skibet er lasteklart.
 Bestemmelseslandet forpligter i certepartiet kaptajnen til mindst 72 timer i forvejen at underrette
 Fællesskabet om det sandsynlige tidspunkt for skibets ankomst til lastehavnen.
 ---pagebreak--- Nr. L 343/34 De Europæiske Fællesskabers Tidende 13 . 12 . 73
 Artikel 9
 Fællesskabet udpeger til gennemførelsen af bestemmelserne i dette bilag en befuldmægtiget, hvis
 navn og adresse det rettidig meddeler bestemmelseslandet.
 Bestemmelseslandet udpeger i hver lastehavn en ladningsmodtager, hvis navn og adresse det forud
 for aftalens gennemførelse meddeler Fællesskabet.
 Meddelelse vedrørende undertegnelse af aftalen om levering af fødevarehjælp mellem
 Det europæiske økonomiske Fællesskab og Den østlige republik Uruguay
 Aftalen mellem Det europæiske økonomiske Fællesskab og Den østlige republik Uruguay
 om levering af blød hvede som fødevarehjælp, som Rådet har besluttet at indgå den
 9 . november 1973 , er blevet undertegnet i Bruxelles den 12. november 1973 ,
 for Rådet for De europæiske Fællesskaber af Niels Ersbøll, overordentlig og befuld
 mægtiget ambassadør, formand for De faste repræsentanters Komité samt Hans-Broder
 Krohn, generaldirektør for udvikling og samarbejde i Kommissionen for De europæiske
 Fællesskaber;
 for regeringen for Den østlige republik Uruguay af Federico Grünwaldt Ramasso, am
 bassadør, chef for dette lands mission ved De europæiske Fællesskaber.

type: contracts

jurisdiction: EU


text:
 31.5.2016
 DA
 Den Europæiske Unions Tidende
 L 142/25
 AFGØRELSE Nr. 1/2016 VEDTAGET AF DEN BLANDEDE KOMMISSION EU-EFTA FOR FÆLLES FORSENDELSE
 af 28. april 2016
 om ændring af konventionen af 20. maj 1987 om en fælles forsendelsesprocedure [2016/858]
 DEN BLANDEDE KOMMISSION HAR —
 under henvisning til konventionen mellem Det Europæiske Økonomiske Fællesskab, Republikken Østrig, Republikken Finland, Republikken Island, Kongeriget Norge, Kongeriget Sverige og Det Schweiziske Forbund om en fælles forsendelsesprocedure (1) (»konventionen«), særlig artikel 15, stk. 3, litra a) og c), og
 ud fra følgende betragtninger:
 (1)
 Artikel 15 i konventionen om en fælles forsendelsesprocedure bemyndiger Den Blandede Kommission, der blev nedsat ved denne konvention (»Den Blandede Kommission«), til ved afgørelser at anbefale og vedtage ændringer til konventionen og tillæggene dertil.
 (2)
 Europa-Parlamentets og Rådets forordning (EU) nr. 952/2013 (2) samt den delegerede retsakt og gennemførelsesretsakten hertil finder anvendelse fra den 1. maj 2016, og der indføres hermed en moderniseret ramme for toldprocedurer, herunder forsendelsesprocedurer.
 (3)
 For at sikre, at handelen mellem Unionen og de kontraherende parter i konventionen kan fungere efter hensigten, bør den fælles forsendelsesprocedure i størst muligt omfang rettes ind efter Unionens forsendelsesprocedure, som er fastlagt i forordning (EU) nr. 952/2013 samt den delegerede retsakt og gennemførelsesretsakten dertil. Til det formål er det uomgængeligt nødvendigt, at der foretages ændringer af konventionen og tillæggene dertil både hvad angår indholdet og terminologien.
 (4)
 For at der kan opnås tilstrækkelig klarhed, er det nødvendigt med en terminologisk tilpasning til forordning (EU) nr. 952/2013 samt den delegerede retsakt og gennemførelsesretsakten dertil. De foreslåede ændringer blev forelagt og drøftet i Arbejdsgruppen EU-EFTA for »Fælles Forsendelse« og »Forenkling af Formaliteterne i Samhandelen«, og forslaget til afgørelse vedtaget af Den Blandede Kommission EU-EFTA om ændring af konventionen om en fælles forsendelsesprocedure blev forhåndsgodkendt af denne arbejdsgruppe.
 (5)
 Konventionen bør derfor ændres i overensstemmelse hermed —
 VEDTAGET DENNE AFGØRELSE:
 Artikel 1
 1. Teksten til konventionen af 20. maj 1987 om en fælles forsendelsesprocedure ændres som anført i bilag A til denne afgørelse.
 2. Teksten til tillæg I til konventionen, herunder bilagene til tillæg I, erstattes af teksten i bilag B til denne afgørelse.
 3. Teksten til tillæg II til konventionen ændres som anført i bilag C til denne afgørelse.
 4. Teksten til tillæg III til konventionen ændres som anført i bilag D til denne afgørelse.
 5. Teksterne til bilag A1, A2, A4, A6, B1, B2, B3, B5, B6, B11 og C7 til tillæg III til konventionen ændres som anført i bilag E til denne afgørelse.
 6. Teksterne til bilag B7, B8, B9, B10, C1, C2, C3, C4, C5 og C6 til tillæg III til konventionen erstattes af teksterne i bilag F til denne afgørelse.
 7. Teksten til tillæg IV til konventionen, herunder bilagene til tillæg IV, ændres som anført i bilag G til denne afgørelse.
 Artikel 2
 Denne afgørelse træder i kraft på dagen for vedtagelsen.
 Den anvendes fra den 1. maj 2016.
 Udfærdiget i Bruxelles, den 28. april 2016.
 På Den Blandede Kommissions vegne
 Philip KERMODE
 Formand
 (1) EFT L 226 af 13.8.1987, s.


text:
2.
 (2) Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
 BILAG A
 I konventionen af 20. maj 1987 om en fælles forsendelsesprocedure foretages følgende ændringer:
 1)
 I artikel 1 foretages følgende ændringer:
 a)
 I stk. 1 ændres ordene »mellem EFTA-landene indbyrdes« til »mellem de fælles forsendelseslande indbyrdes«.
 b)
 I stk. 2 ændres ordene »proceduren for fællesskabsforsendelse« til »proceduren for EU-forsendelse«.
 2)
 I artikel 2 foretages følgende ændringer:
 a)
 I stk. 3, litra a), affattes første afsnit, således:
 »a)
 Fællesskabet:
 såfremt varerne er EU-varer: ved »EU-varer« forstås varer, som falder ind under en af følgende kategorier:
 —
 varer, som fuldt ud er fremstillet inden for Fællesskabets toldområde, uden at der i dem indgår varer, som er importeret fra lande eller områder uden for Fællesskabets toldområde
 —
 varer, som er indført i Fællesskabets toldområde fra lande eller områder uden for dette område, og som er bragt i fri omsætning
 —
 varer, som er fremstillet inden for Fællesskabets toldområde enten udelukkende af de i andet led omhandlede varer eller af de i første og andet led omhandlede varer«.
 b)
 I stk. 3, litra a), andet afsnit, ændres ordet »fællesskabsvarer« til »EU-varer«.
 c)
 Stk. 3, litra b), affattes således:
 »b)
 et fælles forsendelsesland:
 såfremt varerne er ankommet til det pågældende land under T2-proceduren og er videresendt i henhold til de særlige betingelser, der er fastsat i artikel 9.«
 d)
 I stk. 4 ændres ordene »en vares status som fællesskabsvare« og »varernes status som fællesskabsvarer« til »varernes toldmæssige status som EU-varer«.
 3)
 I artikel 3 foretages følgende ændringer:
 a)
 I stk. 1, litra a) og b), affattes således:
 »a) »forsendelse«: en forsendelsesprocedure, under hvilken varer forsendes under de kompetente myndigheders kontrol fra en kontraherende part en anden eller til samme kontraherende part ved passage af mindst en grænse«
 »b) »land«: et fælles forsendelsesland, en af Fællesskabets medlemsstater eller en anden stat, der har tiltrådt denne konvention«.
 b)
 Følgende punkt tilføjes:
 »d) »fælles forsendelsesland«: ethvert land, bortset fra en af Fællesskabets medlemsstater, der er en kontraherende part i denne konvention«.
 c)
 Stk. 2 udgår.
 d)
 I stk. 3 ændres ordene »EFTA-landene« til »de fælles forsendelseslande«.
 4)
 I artikel 7 foretages følgende ændringer:
 a)
 Stk. 1, 2 og 3 affattes således:
 »1. Med forbehold af eventuelle særlige bestemmelser i denne konvention er de kompetente kontorer i de fælles forsendelseslande beføjet til at virke som afgangstold-steder, grænseovergangssteder samt bestemmelses- og garantitoldsteder.
 2. De kompetente kontorer i Fællesskabets medlemsstater er beføjet til at antage T1- og T2-angivelser med henblik på forsendelse til et bestemmelsestoldsted i et fælles forsendelsesland. Med forbehold af eventuelle særlige bestemmelser i denne konvention bekræfter de også disse varers toldmæssige status som EU-varer.
 3. Såfremt flere varesendinger samles og indlades i et og samme transportmiddel og af en og samme person, der er ansvarlig for proceduren, afsendes som en samleladning i form af en T1- eller T2-forsendelse fra et og samme afgangstoldsted til et og samme bestemmelsestoldsted for levering til en og samme modtager,


text:
kan en kontraherende part, undtagen i ganske særlige, behørigt begrundede tilfælde, kræve, at disse forsendelser, opføres på en og samme T1- eller T2-angivelse sammen med de dertil svarende ladelister.«
 b)
 I stk. 4 ændres ordene »en vares status som fællesskabsvare« til »en vares toldmæssige status som EU-vare«.
 c)
 I stk. 5 ændres ordene »en vares status som fællesskabsvare« og »varernes status som fællesskabsvarer« til »varernes toldmæssige status som EU-varer«.
 5)
 I artikel 9 foretages følgende ændringer:
 a)
 I stk. 1 ændres ordene »et EFTA-land« til »et fælles forsendelsesland«.
 b)
 Stk. 2, første afsnit, affattes således:
 »2. Når sådanne varer videresendes fra et fælles forsendelsesland efter i dette fælles forsendelsesland at være blevet henført under en anden toldprocedure end en forsendelses- eller en toldoplagsprocedure, kan T2-proceduren ikke anvendes.«
 c)
 I stk. 3 ændres ordene »fra et EFTA-land« til »fra et fælles forsendelsesland«.
 d)
 Stk. 4 affattes således:
 »4. På antagne T2-angivelser eller dokumenter, der bekræfter varernes status som EU-varer, og som er udstedt af et kompetent kontor i et fælles forsendelsesland, skal der være en henvisning til de tilsvarende T2-angivelser eller dokumenter, der bekræfter varernes status som EU-varer, og på grundlag af hvilke varerne ankom til det pågældende fælles forsendelsesland, og de skal bære alle de særlige påtegninger, disse dokumenter er forsynet med.«
 6)
 I artikel 11 foretages følgende ændringer:
 a)
 Stk. 2, litra a), ændres således:
 »a)
 som forsegling af det rum, der indeholder varer, når transportmidlet eller containeren er godkendt i henhold til andre bestemmelser eller af afgangstoldstedet, anerkendes som egnet til forsegling«.
 b)
 Stk. 3 affattes således:
 »3. Afgangstoldstedet anser transportmidler og containere for at være egnet til forsegling på følgende betingelser:
 a)
 seglene kan nemt og effektivt anbringes på transportmidlet eller containeren
 b)
 transportmidlet eller containeren er konstrueret således, at det vil efterlade synlige spor, bryde forseglingerne eller vise tegn på brud, når varer fjernes eller indføres, eller således, at et elektronisk overvågningssystem registrerer, når varer fjernes eller indføres
 c)
 transportmidlet eller containeren indeholder ikke skjulte rum, hvor der kan gemmes varer
 d)
 de rum, der er forbeholdt varerne, er let tilgængelige for toldmyndighedernes inspektion.«
 c)
 I stk. 4 ændres ordet »Afgangsstedet« til »Afgangstoldstedet«.
 7)
 I artikel 12 foretages følgende ændringer:
 a)
 Stk. 1 og 2 udgår.
 b)
 I stk. 3 ændres ordene »Den hovedforpligtede« til »Den person, der er ansvarlig for proceduren,« og ordet »angivelsen« ændres til »angivelser«.
 8)
 I artikel 13, stk. 3, ændres ordene »varernes status som fællesskabsvarer« til »varernes toldmæssige status som EU-varer« og ordene »deres status som fællesskabsvarer« til »deres toldmæssige status som EU-varer«.
 9)
 I artikel 20, stk.1, ændres ordene »for EFTA-landenes områder« til »de fælles forsendelseslandes områder«.
 BILAG B
 Tillæg I til konventionen erstattes af følgende:
 »Tillæg I
 FÆLLES FORSENDELSESPROCEDURER
 AFSNIT I
 ALMINDELIGE BESTEMMELSER
 KAPITEL I
 Genstand og anvendelsesområde for proceduren samt definitioner
 Artikel 1
 Genstand
 1. I dette tillæg fastlægges regler for den fælles forsendelsesprocedure, jf. konventionens artikel 1, stk. 3.
 2. Medmindre andet er fastsat, finder bestemmelserne i dette tillæg anvendelse på transaktioner, der gennemføres i henhold til


text:
den fælles forsendelsesprocedure.
 Artikel 2
 Ikkeanvendelse af den fælles forsendelsesprocedure på postforsendelser
 Den fælles forsendelsesprocedure finder ikke anvendelse på postforsendelser (herunder postpakker), der transporteres i henhold til Verdenspostforeningens vedtægter, når de pågældende varer transporteres af eller for indehavere af rettigheder og forpligtelser i henhold til disse vedtægter.
 Artikel 3
 Definitioner
 I denne konvention forstås ved:
 a) »toldmyndigheder«: toldadministrationer, der er ansvarlige for at anvende konventionen, og alle andre myndigheder, der i henhold til national lov har beføjelse til at anvende konventionen
 b) »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten, national ret eller loven i et fælles forsendelsesland anerkendes at have rets- og handleevne
 c) »forsendelsesangivelse«: det dokument, hvorved en person i den form og på den måde, der er foreskrevet, tilkendegiver, at han ønsker at henføre varer under den fælles forsendelsesprocedure
 d) »forsendelsesledsagedokument«: dokument, som er udskrevet ved hjælp af elektroniske databehandlingsteknikker til at ledsage varerne, og som er baseret på oplysningerne i forsendelsesangivelsen
 e) »klarerer«: den person, der indgiver en forsendelsesangivelse i eget navn, eller den person, i hvis navn en sådan angivelse indgives
 f) »den person, der er ansvarlig for proceduren«: den person, som indgiver forsendelsesangivelsen, eller på hvis vegne den pågældende angivelse indgives
 g) »afgangstoldsted«: det toldsted, hvor en forsendelsesangivelse antages
 h) »grænseovergangstoldsted«: det toldsted, der er ansvarligt for indgangsstedet i den kontraherende parts toldområde, når varer forsendes under den fælles forsendelsesprocedure, eller det toldsted, der er ansvarligt for udgangsstedet i en kontraherende parts toldområde, når varer under en forsendelsestransaktion forlader dette område via en grænse mellem den pågældende kontraherende part og et tredjeland
 i) »bestemmelsestoldsted«: det toldsted, hvor varer, der er henført under den fælles forsendelsesprocedure, frembydes med henblik på at bringe proceduren til ophør
 j) »Masterreferencenummer (MRN)«: det registreringsnummer, som tildeles til en forsendelsesangivelse af den kompetente toldmyndighed ved hjælp af elektroniske databehandlingsteknikker
 k) »garantitoldsted«: det toldsted, hvor de kompetente myndigheder i hvert land beslutter, at sikkerhed skal stilles
 l) »skyld«: den forpligtelse, som en person har til at betale import- eller eksportafgifter og andre afgifter for varer, der er henført under den fælles forsendelsesprocedure
 m) »debitor«: enhver person, der er forpligtet til at betale en skyld
 n) »frigivelse af varer«: den handling, hvorved toldmyndighederne giver tilladelse til, at der disponeres over varer til de formål, der er angivet for den fælles forsendelsesprocedure, som varerne er henført under
 o) »person etableret i en kontraherende parts toldområde«:
 —
 for så vidt angår en fysisk person: enhver person, som har sit sædvanlige opholdssted i den pågældende kontraherende parts toldområde
 —
 for så vidt angår en juridisk person eller en sammenslutning af personer: enhver person, som har sit hjemsted, sit hovedsæde eller et fast forretningssted i den pågældende kontraherende parts toldområde
 p) »elektroniske databehandlingsteknikker«: elektronisk informationsudveksling mellem økonomiske operatører og toldmyndigheder, blandt toldmyndigheder indbyrdes og mellem toldmyndigheder og andre involverede statslige eller europæiske eller fælles forsendelseslandes agenturer eller institutioner i et vedtaget, fastlagt format, hvor formålet er automatiseret behandling og lagring


text:
af data efter modtagelse ved hjælp af følgende midler:
 i)
 elektronisk dataudveksling
 ii)
 udveksling fra computer til computer
 iii)
 elektronisk overførsel af strukturerede data med standardmeddelelser eller tjenester fra et elektronisk behandlingsmiljø til et andet uden menneskelig indgriben
 iv)
 onlineindførelse af data i toldvæsenets databehandlingssystemer til lagring og behandling, hvor svar gives online.
 q) »elektronisk dataudveksling« (»EDI«): elektronisk transmission af data, der er struktureret på grundlag af anerkendte meddelelsesstandarder, mellem to computersystemer
 r) »elektronisk forsendelsessystem«: elektronisk system anvendt til elektronisk dataudveksling i den fælles forsendelsesprocedure
 s) »standardiseret meddelelse«: en på forhånd fastlagt struktur til elektronisk transmission af data
 t) »personoplysninger«: al information vedrørende en identificeret eller identificerbar person
 u) »faste transportinstallationer«: tekniske midler (f.eks. rørledninger og elledninger) anvendt til kontinuerlig transport af varer
 v) »beredskabsprocedure«: procedure baseret på brugen af papirdokumenter, der giver mulighed for at indgive forsendelsesangivelsen og følge op på forsendelsestransaktionen, når det ikke er muligt at benytte den på elektroniske databehandlingsteknikker baserede procedure.
 KAPITEL II
 Almindelige bestemmelser om den fælles forsendelsesprocedure
 Artikel 4
 Elektronisk system til proceduren
 1. Til udfyldelse af toldformaliteterne ved den fælles forsendelsesprocedure anvendes det elektroniske forsendelsessystem, med mindre andet er fastsat i dette tillæg.
 2. Efter at være nået til enighed med hinanden vedtager de kontraherende parter foranstaltninger til anvendelsen af det elektroniske forsendelsessystem, hvor følgende er fastlagt:
 a)
 regler, der definerer og gælder for de meddelelser, der skal udveksles mellem toldsteder, når det er påkrævet med henblik på anvendelse af toldlovgivningen
 b)
 et fælles datasæt og formatet af de datameddelelser, der skal udveksles i henhold til toldlovgivningen.
 Artikel 5
 Anvendelse af det elektroniske forsendelsessystem
 1. De kompetente myndigheder anvender det elektroniske forsendelsessystem til informationsudveksling i forbindelse med den fælles forsendelsesprocedure, med mindre andet er fastsat i dette tillæg.
 2. De kontraherende parter anvender Common Communications Network/Common Systems Interface (CCN/CSI) til den i stk. 1 omhandlede informationsudveksling.
 De fælles forsendelseslandes finansielle deltagelse, de fælles forsendelseslandes adgang til CCN/CSI og andre hermed forbundne spørgsmål aftales mellem Unionen og hver af de fælles forsendelseslande.
 Artikel 6
 Datasikkerhed
 1. De kontraherende parter fastlægger, hvilke betingelser der skal gælde for udfyldning af formaliteter ved hjælp af elektroniske databehandlingsteknikker, og som blandt andet skal omfatte foranstaltninger til kontrol af datakilder og beskyttelse heraf mod hændelig eller ulovlig tilintetgørelse, mod hændeligt tab, mod forringelse eller mod ikkeautoriseret adgang.
 2. Ud over de foranstaltninger, der er anført i stk. 1, fastlægger og opretholder de kompetente myndigheder passende sikkerhedsordninger, således at det elektroniske forsendelsessystem kan fungere på effektiv, pålidelig og sikker måde.
 3. Ændringer i data og slettelse af data skal registreres sammen med oplysninger om, hvad der er årsagen til ændringen eller slettelsen, det nøjagtige tidspunkt for ændringen eller slettelsen samt identiteten på den person, der har udført dette.
 De oprindelige data eller alle behandlede data opbevares i mindst tre kalenderår regnet fra udgangen af det år, hvor sådanne data blev registreret, eller for en længere periode, hvis det kræves af landene.
 4. De kompetente myndigheder kontrollerer regelmæssigt datasikkerheden.
 5. De berørte kompetente myndigheder underretter hinanden om enhver mistanke om


text:
brud på sikkerheden.
 Artikel 7
 Beskyttelse af personoplysninger
 1. De kontraherende parter anvender udelukkende personoplysninger, der er udvekslet i forbindelse med anvendelse af konventionen, til brug ved den fælles forsendelsesprocedure og andre toldprocedurer eller midlertidig opbevaring, der følger efter den fælles forsendelsesprocedure.
 Denne begrænsning skal ikke forhindre, at sådanne data anvendes af toldmyndighederne til risikoanalyse og efterforskning under den fælles forsendelsesprocedure samt til sagsanlæg, der er foranlediget af denne fælles forsendelsesprocedure. Når disse data anvendes til disse formål, skal de toldmyndigheder, som leverede oplysningerne, straks have meddelelse herom.
 2. De kontraherende parter sørger for, at behandlingen af personoplysninger, der udveksles i forbindelse med anvendelse af konventionen, foregår i overensstemmelse med Europa-Parlamentets og Rådets direktiv 95/46/EF (1).
 3. Hver enkelt kontraherende part tager de nødvendige skridt til at sikre efterlevelse af denne artikel.
 KAPITEL III
 Forpligtelser, der påhviler den person, der er ansvarlig for proceduren, og transportøren samt modtageren af varer, der forsendes under den fælles forsendelsesprocedure
 Artikel 8
 Forpligtelser, der påhviler den person, der er ansvarlig for proceduren, og transportøren samt modtageren af varer, der forsendes under den fælles forsendelsesprocedure
 1. Den person, der er ansvarlig for proceduren, er ansvarlig for samtlige følgende forhold:
 a)
 at varerne frembydes på bestemmelsestoldstedet i intakt stand sammen med de nødvendige oplysninger inden for den fastsatte frist og under iagttagelse af de af toldmyndighederne trufne foranstaltninger til varernes identificering
 b)
 at de for den fælles forsendelsesprocedure gældende toldbestemmelser overholdes
 c)
 medmindre andet er fastsat i konventionen, at der stilles sikkerhed for betaling af den skyld, som kan opstå i forbindelse med varerne.
 2. En transportør eller varemodtager, der accepterer varer og har kendskab til, at det er varer, der forsendes under den fælles forsendelsesprocedure, er ligeledes ansvarlig for frembydelse af dem i intakt stand for bestemmelsestoldstedet inden for den fastsatte frist og under iagttagelse af de af toldmyndighederne trufne foranstaltninger til varernes identificering.
 KAPITEL IV
 Sikkerhedsstillelse
 Artikel 9
 Elektronisk system til sikkerhedsstillelse
 Til udveksling og lagring af oplysninger vedrørende sikkerhedsstillelse skal der anvendes elektroniske databehandlingsteknikker.
 Artikel 10
 Forpligtelse til at stille sikkerhed
 1. Den person, der er ansvarlig for proceduren, skal stille sikkerhed for betalingen af den skyld, der kan opstå i forbindelse med de varer, der er henført under den fælles forsendelsesprocedure.
 2. Sikkerheden stilles enten som:
 a)
 en enkelt sikkerhedsstillelse, der dækker en enkelt transaktion eller
 b)
 en samlet sikkerhedsstillelse, der dækker flere transaktioner, i form af et tilsagn fra en kautionist, når der anvendes en forenkling som omhandlet i artikel 55, litra a).
 3. Toldmyndighederne kan dog afvise at acceptere den foreslåede form for sikkerhedsstillelse, hvis den er uforenelig med en korrekt afvikling af den fælles forsendelsesprocedure.
 Artikel 11
 Former for enkelt sikkerhedsstillelse
 1. Den enkelte sikkerhedsstillelse kan have en af følgende former:
 a)
 et kontant depositum
 b)
 et tilsagn fra en kautionist
 c)
 sikkerhedsdokumenter.
 2. I det i stk. 1, litra c), omhandlede tilfælde skal den enkelte sikkerhedsstillelse have form af et tilsagn fra en kautionist.
 Artikel 12
 Kautionist
 1. Den i artikel 10, stk. 2, litra b), artikel 11,


text:
stk. 1, litra b), og artikel 11, stk. 2, omhandlede kautionist skal være en tredje person, der er etableret i den kontraherende parts område, hvor sikkerheden er stillet og godkendt af de toldmyndigheder, der kræver sikkerhedsstillelsen.
 Kautionisten angiver i sit tilsagn en processuel bopæl eller udpeger en procesfuldmægtig i hvert af de af de kontraherende parters lande, der er omfattet af den fælles forsendelsestransaktion.
 2. Kautionisten giver skriftligt tilsagn om at ville betale den skyld, der stilles sikkerhed for. Tilsagnet skal også inden for det beløb, som der stilles sikkerhed for, dække skyldsbeløb, der skal betales som resultat af efterfølgende kontroller.
 3. Toldmyndighederne kan nægte at godkende en kautionist, som ikke forekommer dem med sikkerhed vil være i stand til at betale skyldsbeløbet inden for den foreskrevne periode.
 Artikel 13
 Fritagelse for sikkerhedsstillelse
 1. Der kræves ikke sikkerhedsstillelse i følgende situationer:
 a)
 varetransport med fly, når det er forsendelsesproceduren baseret på et elektronisk manifest for varer, der transporteres med fly, som bliver anvendt
 b)
 varetransport på Rhinen, Rhinvandvejene, Donau eller Donauvandvejene
 c)
 varetransport i faste transportinstallationer
 d)
 varetransport med jernbane eller fly, når det er den papirbaserede forsendelsesprocedure for varer, der transporteres med jernbane eller fly, som bliver anvendt.
 2. I de i stk. 1, litra d), nævnte tilfælde finder fritagelsen for sikkerhedsstillelse kun anvendelse på bevillinger til brug af den papirbaserede fælles forsendelsesprocedure for varer, der transporteres med jernbane eller fly, når bevillingerne er givet inden den 1. maj 2016.
 KAPITEL V
 Diverse bestemmelser
 Artikel 14
 Dokumenters og optegnelsers retlige status
 1. Dokumenter, der udstedes, og optegnelser, der føres efter reglerne i det land, hvor de udstedes eller føres, har, uanset hvilket teknisk format og hvilke tekniske foranstaltninger der er indført eller accepteret af de kompetente myndigheder i et af landene, den samme retsvirkning i de andre landes område som i det land, hvor blev udstedt eller føres.
 2. Resultater af tilsyn, der foretages af de kompetente myndigheder i et af landene som led i den fælles forsendelsesprocedure, har samme beviskraft i andre lande, som resultater af tilsyn, der foretages af de kompetente myndigheder i hvert af disse lande.
 Artikel 15
 Fortegnelse over toldsteder, der er kompetente til at ekspedere fælles forsendelsestransaktioner
 Hvert land indfører i det IT-system, som føres af Europa-Kommissionen (»Kommissionen«) en fortegnelse over de toldsteder, der er kompetente til at ekspedere fælles forsendelsestransaktioner, og angiver deres respektive identifikationsnumre, beføjelser og ekspeditionstider (dage og tidspunkter). Alle ændringer skal ligeledes indføres i IT-systemet.
 Kommissionen benytter dette IT-system til at formidle sådanne oplysninger til de andre lande.
 Artikel 16
 Hovedkontor
 Hvis et land har etableret et hovedkontor, der skal forvalte og overvåge den fælles forsendelsesprocedure samt modtagelse og fremsendelse af dokumenter vedrørende denne procedure, skal den give Kommissionen meddelelse om et sådant kontor.
 Kommissionen videregiver disse oplysninger til de andre lande.
 Artikel 17
 Overtrædelser og sanktioner
 Landene træffer de nødvendige foranstaltninger til at behandle overtrædelser eller uregelmæssigheder samt til at indføre effektive, hensigtsmæssige og afskrækkende sanktioner.
 AFSNIT II
 PROCEDURENS FUNKTIONSMÅDE
 KAPITEL I
 Enkelt sikkerhedsstillelse
 Artikel 18
 Beregning af størrelsen


text:
af den enkelte sikkerhedsstillelse
 En enkelt sikkerhedsstillelse, der er givet i henhold til artikel 10, stk. 2, litra a), skal dække det skyldsbeløb, som kan opstå, og det beregnes på grundlag af de højeste afgiftssatser, som gælder for varer af samme art. Ved denne beregning betragtes EU-varer, der befordres i henhold til konventionen, som ikke-EU-varer.
 Artikel 19
 Enkelt sikkerhedsstillelse i form af et kontant depositum
 1. En enkelt sikkerhedsstillelse, der har form af et kontant depositum eller ethvert andet tilsvarende betalingsmiddel, skal gives i overensstemmelse med gældende bestemmelser i det afgangsland, hvor sikkerhedsstillelsen kræves.
 2. Enkelt sikkerhedsstillelse i form af et kontant depositum, der gives i en af de kontraherende parters område, er gyldig i alle kontraherende parters område. Den tilbagebetales, når forsendelsen er blevet afsluttet.
 3. Sikkerhedsstillelse i form af et kontant depositum eller ethvert andet tilsvarende betalingsmiddel, giver ikke ret til renter betalt af toldmyndighederne.
 Artikel 20
 Enkelt sikkerhedsstillelse i form af et tilsagn fra en kautionist
 1. Et tilsagn fra en kautionist om en enkelt sikkerhedsstillelse gives ved at benytte formularen i bilag C1 til tillæg III. Dette tilsagn opbevares på garantitoldstedet, så længe det er gyldigt.
 2. Når det kræves ifølge nationale love eller administrative bestemmelser eller er i overensstemmelse med almindelig praksis, kan et land tillade, at det i stk. 1 omhandlede tilsagn har en anden form, forudsat at det har samme retsvirkning som et tilsagn, der er udformet ved hjælp af formularen.
 3. For hvert tilsagn giver garantitoldstedet den person, der er ansvarlig for proceduren, følgende oplysninger:
 a)
 et garantireferencenummer
 b)
 en adgangskode, der hører til garantireferencenummeret.
 Den person, der er ansvarlig for proceduren, må ikke ændre denne adgangskode.
 Artikel 21
 Enkelt sikkerhedsstillelse ved sikkerhedsdokumenter
 1. Et tilsagn fra en kautionist om en enkelt sikkerhedsstillelse ved sikkerhedsdokumenter gives ved at benytte formularen i bilag C2 til tillæg III. Dette tilsagn opbevares på garantitoldstedet, så længe det er gyldigt.
 Artikel 20, stk. 2, finder tilsvarende anvendelse.
 2. Ved udformning af sikkerhedsdokumenter benytter kautionisten formularen i bilag C3 til tillæg III, og de gives til de personer, som agter at være dem, der er ansvarlige for proceduren. Disse sikkerhedsdokumenter er gyldige i alle kontraherende parters områder.
 Hvert sikkerhedsdokument skal dække et beløb på 10 000 EUR, som kautionisten hæfter for. Et sikkerhedsdokuments gyldighedsperiode er ét år fra udstedelsesdatoen.
 3. Kautionisten forelægger garantitoldstedet alle krævede oplysninger om de sikkerhedsdokumenter for enkelt sikkerhedsstillelse, som han har udstedt.
 4. For hvert sikkerhedsdokument meddeler kautionisten den person, som agter at være den, der er ansvarlig for proceduren, følgende oplysninger:
 a)
 et garantireferencenummer
 b)
 en adgangskode, der hører til garantireferencenummeret.
 Den person, som agter at være den, der er ansvarlig for proceduren, må ikke ændre adgangskoden.
 5. Den person, som agter at være den, der er ansvarlig for proceduren, skal på afgangstoldstedet indgive et antal sikkerhedsdokumenter svarende til det multiplum af 10 000 EUR, der er nødvendigt for at dække det samlede skyldsbeløb, som vil kunne blive pålagt.
 6. Hvis der antages en papirbaseret forsendelsesangivelse i henhold til artikel 26, stk.


text:
1, litra b), skal sikkerhedsdokumenterne indleveres i papirformat og opbevares af afgangstoldstedet. Dette toldsted meddeler identifikationsnummeret på hvert enkelt sikkerhedsdokument til det garantitoldsted, der er anført på sikkerhedsdokumentet.
 Artikel 22
 Godkendelse af tilsagnet
 Tilsagnet fra en kautionist skal godkendes af garantitoldstedet, som meddeler godkendelsen til den person, som sikkerhedsstillelsen skal gives af.
 Artikel 23
 Tilbagekaldelse af godkendelsen af kautionisten eller af tilsagnet og annullering af tilsagnet
 1. Garantitoldstedet kan til enhver tid tilbagekalde godkendelsen af kautionisten eller godkendelsen af en kautionists tilsagn. Garantitoldstedet meddeler tilbagekaldelsen til kautionisten og den person, der skal stille sikkerheden.
 En tilbagekaldelse af godkendelsen af kautionisten eller af kautionistens tilsagn får virkning på sekstendedagen efter den dato, hvor kautionisten modtager eller anses for at have modtaget afgørelsen om tilbagekaldelse.
 2. En kautionist kan til enhver tid annullere sit tilsagn. Kautionisten meddeler annulleringen til garantitoldstedet.
 Kautionistens annullering af sit tilsagn berører ikke varer, som på det tidspunkt, hvor annulleringen får virkning, allerede er henført under og stadig henhører under en fælles forsendelsesprocedure i medfør af det annullerede tilsagn.
 Kautionistens annullering af tilsagnet får virkning på sekstendedagen efter den dato, hvor kautionisten meddeler annulleringen til garantitoldstedet.
 3. Toldmyndighederne i det land, der er ansvarligt for de relevante garantitoldsteder, indfører i det i artikel 9 omhandlede elektroniske system oplysninger om enhver tilbagekaldelse af godkendelsen af en kautionist eller godkendelsen af en kautionists tilsagn eller en kautionists annullering af tilsagnet og datoen for, hvornår dette får virkning.
 KAPITEL II
 Transportmidler og angivelser
 Artikel 24
 Forsendelsesangivelse og transportmidler
 1. Hver forsendelsesangivelse må kun omfatte varer, der er henført under den fælles forsendelsesprocedure, og som transporteres eller skal transporteres fra et afgangstoldsted til et bestemmelsestoldsted på et og samme transportmiddel i en container eller i et kolli.
 En forsendelsesangivelse kan dog omfatte varer, der transporteres eller skal transporteres fra et afgangstoldsted til et bestemmelsestoldsted i mere end én container eller i mere end ét kolli, hvis de pågældende containere eller kolli er læsset på et og samme transportmiddel.
 2. I forbindelse med denne artikel anses følgende for at udgøre et og samme transportmiddel, hvis de varer, der medføres, transporteres samlet:
 a)
 et vejkøretøj med en eller flere påhængsvogne eller sættevogne
 b)
 en togstamme
 c)
 skibe, der udgør en enhed.
 3. Hvis der i forbindelse med den fælles forsendelsesprocedure benyttes et og samme transportmiddel til lastning af varer ved mere end ét afgangstoldsted og til losning ved mere end ét bestemmelsestoldsted, skal der indgives særskilte forsendelsesangivelser for hver sending.
 Artikel 25
 Forsendelsesangivelse ved anvendelse af elektroniske databehandlingsteknikker
 Oplysningerne og strukturen af dataene i forsendelsesangivelsen er vist i bilag A1, A2 og B6 til tillæg III.
 Artikel 26
 Papirbaserede forsendelsesangivelser
 1. Toldmyndigheden antager en papirbaseret forsendelsesangivelse i følgende tilfælde:
 a)
 når varer transporteres af rejsende, der ikke har direkte adgang til det elektroniske forsendelsessystem, efter de metoder, der er beskrevet i artikel 27
 b)
 når beredskabsproceduren anvendes i henhold til bilag II i tilfælde af et midlertidigt nedbrud i:
 i)
 det elektroniske forsendelsessystem
 ii)
 det IT-system, som de personer, der er ansvarlige for proceduren,


text:
anvender til indgivelse af den fælles forsendelsesangivelse ved hjælp af elektroniske databehandlingsteknikker
 iii)
 den elektroniske forbindelse mellem det IT-system, som de personer, der er ansvarlige for proceduren, anvender til indgivelse af den fælles forsendelsesangivelse ved hjælp af elektroniske databehandlingsteknikker, og det elektroniske forsendelsessystem
 c)
 når et fælles forsendelsesland beslutter det.
 2. Ved anvendelsen af stk. 1, litra a) og c), sørger toldmyndighederne for, at forsendelsesdataene registreres i det elektroniske forsendelsessystem og udveksles mellem de toldmyndigheder, der benytter dette system.
 3. Antagelsen af en papirbaseret forsendelsesangivelse som omhandlet i stk. 1, litra b), nr. ii) og iii), sker under forudsætning af toldmyndighedernes godkendelse.
 Artikel 27
 Forsendelsesangivelse for rejsende
 I de i artikel 26, stk. 1, litra a), omhandlede tilfælde udarbejder den rejsende den papirbaserede forsendelsesangivelse i overensstemmelse med artikel 5 og 6 og bilag B6 til tillæg III.
 Artikel 28
 Blandede sendinger
 En sending kan omfatte både varer, der skal henføres under T1-proceduren, og varer, der skal henføres under T2-proceduren, forudsat at hver enkelt vare er mærket i overensstemmelse hermed i forsendelsesangivelsen med koderne »T1«, »T2« eller »T2F«.
 Artikel 29
 Bekræftelse af forsendelsesangivelsen og ansvar hos den person, der er ansvarlig for proceduren
 1. Forsendelsesangivelsen bekræftes af klarereren.
 2. Når den person, der er ansvarlig for proceduren, indgiver en forsendelsesangivelse til toldmyndighederne, bliver vedkommende ansvarlig for alt det følgende:
 a)
 at oplysningerne i forsendelsesangivelsen er korrekte og fuldstændige
 b)
 at alle dokumenter til støtte for forsendelsesangivelsen er autentiske, korrekte og gyldige
 c)
 at samtlige forpligtelser, der gælder i forbindelse med henførslen af de i forsendelsesangivelsen angivne varer efter fælles forsendelsesprocedure, er opfyldt.
 KAPITEL III
 Formaliteter ved afgangstoldstedet
 Artikel 30
 Indgivelse og antagelse af en forsendelsesangivelse
 1. Forsendelsesangivelsen skal indgives til afgangstoldstedet.
 2. Afgangstoldstedet antager forsendelsesangivelsen, under forudsætning af at følgende betingelser er opfyldt:
 a)
 den indeholder alle de data, der er nødvendige for den fælles forsendelsesangivelse, som det fremgår af bilag II til tillæg III
 b)
 den ledsages af alle nødvendige dokumenter
 c)
 de varer, som forsendelsesangivelsen vedrører, er blevet frembudt for toldmyndighederne inden for den officielle åbningstid.
 Afgangstoldstedet kan efter anmodning fra klarereren give tilladelse til, at varerne bliver frembudt uden for den officielle åbningstid eller på et andet sted.
 3. Toldmyndighederne kan give tilladelse til, at de i stk. 1, litra b), omtalte dokumenter ikke fremlægges for afgangstoldstedet. I så fald skal disse dokumenter være i klarererens besiddelse og være til rådighed for toldmyndighederne.
 Artikel 31
 Ændring af en forsendelsesangivelse
 1. Klarereren kan efter ansøgning få tilladelse til at ændre en eller flere oplysninger i forsendelsesangivelsen, efter at toldmyndighederne har antaget angivelsen. Ændringen må ikke medføre, at der tilføjes andre varer til toldangivelsen end dem, som den oprindeligt vedrørte.
 2. En sådan ændring kan ikke tillades, hvis der ansøges herom efter en af følgende begivenheder:
 a)
 toldmyndighederne har meddelt klarereren, at de agter at undersøge varerne
 b)
 toldmyndighederne har fastslået, at oplysningerne i toldangivelsen ikke er korrekte
 c)
 toldmyndighederne har frigivet varerne.
 Artikel 32
 Ugyldiggørelse af en forsendelsesangivelse
 1. Afgangstoldstedet erklærer efter ansøgning fra klarereren en allerede antaget forsendelsesangivelse


text:
for ugyldig i følgende tilfælde:
 a)
 når der er sikkerhed for, at varerne øjeblikkeligt henføres under en anden toldprocedure
 b)
 når der er sikkerhed for, at henførslen af varerne under den toldprocedure, som de var angivet til, som følge af særlige omstændigheder ikke længere er berettiget.
 Hvis afgangstoldstedet har underrettet klarereren om, at de agter at foretage en undersøgelse af varerne, kan en ansøgning om at få toldangivelsen erklæret ugyldig dog ikke antages, før undersøgelsen har fundet sted.
 2. Forsendelsesangivelsen kan ikke erklæres ugyldig, efter at varerne er blevet frigivet, medmindre:
 a)
 varer, der er i fri omsætning i en kontraherende parts område, ved en fejltagelse er blevet angivet til en fælles forsendelsesprocedure, og deres toldmæssige status som varer, der er i fri omsætning i samme kontraherende parts område, er blevet bevist efterfølgende
 b)
 varerne fejlagtigt er blevet angivet i mere end én toldangivelse.
 Artikel 33
 Rute for varebevægelser under fælles forsendelse
 1. Varer, der henføres under den fælles forsendelsesprocedure, skal transporteres til bestemmelsestoldstedet via en økonomisk berettiget rute.
 2. Hvis afgangstoldstedet eller klarereren finder det nødvendigt, angiver toldstedet en rute for varebevægelsen under den fælles forsendelsesprocedure under hensyntagen til alle relevante oplysninger fra klarereren.
 Toldstedet skal, når det angiver en rute, mindst anføre de lande, gennem hvilke forsendelsen skal finde sted, i det elektroniske forsendelsessystem.
 Artikel 34
 Frist for frembydelse af varer
 1. Afgangstoldstedet fastsætter en frist, inden for hvilken varerne skal frembydes for bestemmelsestoldstedet, under hensyntagen til følgende:
 a)
 ruten
 b)
 transportmidlet
 c)
 transportlovgivning eller anden lovgivning, som kan have en indvirkning på fastsættelsen af en frist
 d)
 alle relevante oplysninger fra den person, der er ansvarlig for proceduren.
 2. Når fristen er fastsat af afgangstoldstedet, er den bindende for toldmyndighederne i de lande, på hvis område varerne kommer ind under en fælles forsendelsestransaktion, og må ikke ændres af disse myndigheder.
 Artikel 35
 Verifikation af en forsendelsesangivelse og undersøgelse af varerne
 1. Afgangstoldstedet kan med henblik på at verificere, at oplysningerne i en forsendelsesangivelse, der er antaget, er korrekte:
 a)
 undersøge angivelsen og tilhørende dokumentation
 b)
 kræve, at klarereren forelægger andre dokumenter
 c)
 undersøge varerne
 d)
 udtage stikprøver med henblik på analyse eller dybtgående kontrol af varerne.
 2. Afgangstoldstedet verificerer, at sikkerhedsstillelsen findes og er gyldig.
 3. Den i stk. 1, litra c), nævnte undersøgelse af varer foretages på de steder, som afgangstoldet udpeger til det formål, og inden for den officielle åbningstid. Afgangstoldstedet kan dog efter anmodning fra klarereren foretage undersøgelsen af varerne uden for den officielle åbningstid eller på et andet sted.
 Artikel 36
 Identifikation af segl
 Afgangstoldstedet registrerer antallet af segl, som det har anbragt, og de individuelle seglidentifikatorer i det elektroniske forsendelsessystem
 Artikel 37
 Egnethed til forsegling
 Vejkøretøjer, påhængsvogne, sættevogne og containere, der er godkendt til varetransport under toldsegl i overensstemmelse med en internationale aftale, som Unionen og de fælles forsendelseslande er kontraherende parter i, anses også for at være egnet til forsegling.
 Artikel 38
 Kendetegn ved toldsegl
 1. Toldsegl skal mindst opfylde følgende grundlæggende krav og tekniske specifikationer:
 a)
 grundlæggende krav for seglene:


text:
i)
 de forbliver intakte og sikkert fastgjort ved normal brug
 ii)
 de kan let verificeres og genkendes
 iii)
 de er fremstillet således, at enhver form for brud, manipulation eller fjernelse efterlader spor, som kan ses med det blotte øje
 iv)
 de er udformet til en eneste brug eller — for segl, der kan anvendes flere gange — er udformet på en sådan måde, at de, hver gang de genanvendes, kan forsynes med et klart individuelt identifikationsmærke
 v)
 de er forsynet med individuelle seglidentifikatorer, der er permanente, let læselige og entydigt nummererede
 b)
 tekniske specifikationer:
 i)
 seglenes form og dimensioner kan variere, alt efter hvilken type forsegling der anvendes, men dimensionerne skal være således, at identifikationsmærkerne let kan aflæses
 ii)
 seglenes identifikationsmærker må ikke kunne forfalskes og skal være vanskelige at efterligne
 iii)
 det materiale, der anvendes, skal være af en sådan art, at seglet ikke kan revne ved et tilfælde, og at det ikke kan forfalskes eller genanvendes, uden at det kan ses.
 2. Når seglene er certificeret af et kompetent organ i overensstemmelse med den internationale ISO-standard nr. 17712:2013 »Fragtcontainere — Mekaniske forseglinger«, anses de pågældende segl for at opfylde kravene i stk. 1.
 For containertransport skal der i videst mulig omfang anvendes segl med højtsikrede elementer.
 3. Toldsegl skal være forsynet med følgende påtegninger:
 a)
 ordet »Toldvæsenet« på et af Unionens eller de fælles forsendelseslandes officielle sprog eller en tilsvarende forkortelse
 b)
 en landekode i form af en ISO-alfa-2-landekode, som identificerer det land, hvori seglet er blevet anbragt
 De kontraherende parter kan efter indbyrdes aftale beslutte at anvende fælles sikkerhedselementer og -teknologi.
 4. Hvert land underretter Kommissionen om de typer toldsegl, det anvender. Kommissionen stiller disse oplysninger til rådighed for alle lande.
 5. Når som helst det er nødvendigt at fjerne et segl for at muliggøre toldinspektion, skal toldmyndigheden bestræbe sig på, hvor det er nødvendigt, at genforsegle med et toldsegl med mindst tilsvarende sikkerhedselementer og skal notere oplysningerne i den forbindelse, herunder nummeret på det nye segl, på fragtpapirerne.
 6. Toldsegl, som er i overensstemmelse med bilag II til dette tillæg som ændret ved afgørelse nr. 1/2008 (2) kan fortsat anvendes, indtil lageret er opbrugt eller indtil 1. maj 2019, alt efter hvad der indtræder først.
 Artikel 39
 Alternative identifikationsforanstaltninger til forsegling
 1. Uanset konventionens artikel 11, stk. 1, kan afgangstoldstedet beslutte ikke at forsegle de varer, der er henført under den fælles forsendelsesprocedure, og i stedet henholde sig til varebeskrivelsen i forsendelsesangivelsen eller i de supplerende dokumenter, forudsat at beskrivelsen er tilstrækkelig nøjagtig til at muliggøre let identifikation af varerne og indeholder angivelse af deres mængde og art og eventuelle særlige elementer som f.eks. varernes løbenumre.
 2. Uanset konventionens artikel 11, stk. 1, og medmindre afgangstoldstedet træffer anden afgørelse, skal hverken det transportmiddel eller de enkelte kolli, der indeholder varerne, være forseglet, når:
 a)
 varerne transporteres ad luftvejen, og etiketterne er påført hver sending, der er forsynet med nummeret på det ledsagende luftfragtbrev, eller sendingen udgør en lasteenhed, hvorpå nummeret på det ledsagende luftfragtbrev er anført


text:
b)
 varerne transporteres med jernbane, og jernbaneselskaberne anvender identifikationsforanstaltninger.
 Artikel 40
 Frigivelse af varer til den fælles forsendelsesprocedure
 1. Kun varer, der er blevet forseglet i overensstemmelse med konventionens artikel 11, stk. 1, 2 og 3, eller for hvilke der er truffet alternative identifikationsforanstaltninger i overensstemmelse med konventionens artikel 11, stk. 4, og artikel 39 i dette tillæg, frigives til den fælles forsendelsesprocedure.
 2. Ved varernes frigivelse fremsender afgangstoldstedet oplysningerne om den fælles forsendelsestransaktion
 a)
 til det angivne bestemmelsestoldsted
 b)
 til alle angivne grænseovergangstoldsteder.
 De pågældende oplysninger baseres på data fra forsendelsesangivelsen med eventuelle ændringer.
 3. Afgangstoldstedet underretter den person, der er ansvarlig for proceduren, om varerne frigivelse til den fælles forsendelsesprocedure.
 Artikel 41
 Forsendelsesledsagedokument
 1. Afgangstoldstedet giver klarereren et forsendelsesledsagedokument. Til forsendelsesledsagedokumentet anvendes formularen i bilag 3 til tillæg III, og der skal indføres de oplysninger, der er angivet i bilag A4 til tillæg III.
 2. Hvis det er nødvendigt, skal forsendelsesledsagedokumentet suppleres med en vareliste ved anvendelse af formularen i bilag A5 til tillæg III, og der skal indføres de oplysninger, der er angivet i bilag A6 til tillæg III. Varelisten er en integrerende del af forsendelsesledsagedokumentet.
 KAPITEL IV
 Formaliteter under transport
 Artikel 42
 Fremlæggelse af forsendelsesledsagedokument
 Forsendelsesledsagedokumentet og øvrige dokumenter, der ledsager varerne, skal fremlægges, hvis toldmyndighederne kræver det.
 Artikel 43
 Frembydelse af varer, der transporteres under den fælles forsendelsesprocedure, på grænseovergangstoldstedet
 1. Varerne frembydes sammen med forsendelsesledsagedokumentet med det hertil svarende MRN-nummer på hvert grænseovergangstoldsted.
 2. Grænseovergangstoldstedet registrerer varernes grænsepassage på grundlag af de oplysninger om den fælles forsendelsestransaktion, der er modtaget fra afgangstoldstedet. Grænseovergangstoldstedet underretter afgangstoldstedet om grænsepassagen.
 3. Grænseovergangstoldstedet kan kontrollere varerne. Al inspektion af varerne skal udføres på grundlag af især de oplysninger om den fælles forsendelsestransaktion, der er modtaget fra afgangstoldstedet.
 4. Hvis varerne transporteres via et andet grænseovergangstoldsted end det, der er angivet, skal det faktiske grænseovergangstoldsted anmode om oplysningerne om den fælles forsendelsestransaktion fra afgangstoldstedet og underrette afgangstoldstedet om varernes grænsepassage.
 5. Stk. 1, 2 og 4 finder ikke anvendelse på varetransport med jernbane, forudsat at grænseovergangstoldstedet kan kontrollere varernes grænsepassage ved hjælp af andre midler. En sådan kontrol foretages kun, hvis der er behov for det. Kontrollen kan foretages med tilbagevirkende kraft.
 Artikel 44
 Hændelser under varebevægelser under en fælles forsendelsestransaktion
 1. Transportøren skal indføre de nødvendige oplysninger i forsendelsesledsagedokumentet og uden unødig forsinkelse efter hændelsen frembyde varerne sammen med dette dokument for den nærmeste toldmyndighed i det land, på hvis område transportmidlet befinder sig, såfremt:
 a)
 transportøren er nødsaget til at afvige fra den rute, der er angivet i henhold til artikel 33, stk. 2, på grund af omstændigheder, som han ikke er herre over
 b)
 seglene er blevet brudt eller manipuleret under transporten, uden at dette kan tilskrives transportøren
 c)
 varer under toldmyndighedens tilsyn omlades fra ét transportmiddel til et andet transportmiddel
 d)
 en overhængende fare nødvendiggør, at de forseglede transportmidler straks losses helt eller delvis
 e)
 der opstår en hændelse med eventuel indvirkning på, om den person, der er ansvarlig for proceduren, eller operatøren kan opfylde


text:
sine forpligtelser
 f)
 et af de elementer, der indgår i et og samme transportmiddel som omhandlet i artikel 24, stk. 2, ændres.
 Hvis de toldmyndigheder, på hvis område transportmidlet befinder sig, finder, at den fælles forsendelsestransaktion kan fortsætte, påtegner de efter at have truffet de fornødne foranstaltninger de oplysninger, som transportøren har indført i forsendelsesledsagedokumentet.
 2. I tilfælde af en hændelse som omhandlet i stk. 1, litra c), kræver toldmyndighederne ikke, at varerne frembydes og forsendelsesledsagedokumentet fremlægges med de fornødne indførte oplysninger, hvis varerne omlades fra et transportmiddel, der ikke er forseglet.
 3. I tilfælde af en hændelse som omhandlet i stk. 1, litra f), kan transportøren, efter at have indført de fornødne oplysninger i forsendelsesledsagedokumentet, fortsætte forsendelsestransaktionen, når en eller flere vogne trækkes ud af en togstamme på grund af tekniske problemer.
 4. I tilfælde af en hændelse som omhandlet i stk. 1, litra f), kræver toldmyndigheden, hvis den trækkende del af et vejkøretøj ændres, uden at køretøjets påhængsvogne eller sættevogne ændres, ikke, at varerne frembydes og forsendelsesledsagedokumentet fremlægges med de fornødne indførte oplysninger.
 5. I de tilfælde, som er omhandlet i stk. 2, 3 og 4, er transportøren fritaget for at skulle frembyde varerne og fremlægge forsendelsesledsagedokumentet med de fornødne indførte oplysninger for den i stk. 1 nævnte toldmyndighed.
 6. De relevante oplysninger i forsendelsesledsagedokumentet vedrørende de i stk. 1 omhandlede hændelser registreres i det elektroniske forsendelsessystem af toldmyndighederne, det være sig grænseovergangstoldstedet eller bestemmelsestoldstedet.
 KAPITEL V
 Formaliteter ved bestemmelsestoldstedet
 Artikel 45
 Frembydelse af varer, der er henført under den fælles forsendelsesprocedure, på bestemmelsestoldstedet
 1. Når varer, der er henført under den fælles forsendelsesprocedure, ankommer til bestemmelsestoldstedet, skal der for det pågældende toldsted frembydes følgende:
 a)
 varerne
 b)
 forsendelsesledsagedokumentet
 c)
 enhver oplysning, som kræves af bestemmelsestoldstedet.
 Frembydelsen skal finde sted inden for den officielle åbningstid. Bestemmelsestoldstedet kan dog på den pågældende persons anmodning tillade, at frembydelsen finder sted uden for den officielle åbningstid eller på et andet sted.
 2. Hvis frembydelsen har fundet sted efter udløbet af den frist, der er fastsat af afgangstoldstedet i overensstemmelse med artikel 34, stk. 1, anses den person, der er ansvarlig for proceduren, for at have overholdt fristen, såfremt han selv eller transportøren på tilfredsstillende måde over for bestemmelsestoldstedet godtgør, at han ikke kan tilskrives forsinkelsen.
 3. Bestemmelsestoldstedet beholder forsendelsesledsagedokumentet, og kontrollen af varerne foretages normalt på grundlag af oplysningerne i den fælles forsendelsesangivelse, som er modtaget fra afgangstoldstedet.
 4. Når den fælles forsendelsesprocedure er ophørt, og bestemmelsestoldstedet ikke har opdaget nogen uregelmæssighed, og den person, der er ansvarlig for proceduren, fremlægger forsendelsesledsagedokumentet, påtegner toldstedet dette dokument efter anmodning fra den person, der er ansvarlig for proceduren, således at denne kan bruge det som alternativt bevis i overensstemmelse med artikel 51, stk. 1. Påtegningen består af det pågældende toldsteds stempel, underskrift af en tjenestemand ved det pågældende toldsted, dato for påtegningen og følgende tekst:
 »—
 Alternativt bevis — 99202«.
 5. Den fælles forsendelsesprocedure kan ophøre på et andet toldsted end det, der er angivet i forsendelsesangivelsen. Dette toldsted anses så for at


text:
være bestemmelsestoldstedet.
 Artikel 46
 Ankomstbevis
 1. Efter anmodning fra den person, der frembyder varerne på bestemmelsestoldstedet, påtegner dette toldsted et ankomstbevis, som attesterer, at varerne er blevet frembudt og forsendelsesledsagedokumentet blevet fremlagt på dette toldsted.
 2. Ankomstbeviset indgives ved anvendelse af formularen i bilag B10 til tillæg III og udfyldes på forhånd af den pågældende person.
 3. Ankomstbeviset kan ikke anvendes som alternativt bevis for, at den fælles forsendelsesprocedure er ophørt i henhold til artikel 51, stk. 1.
 Artikel 47
 Underretning om varers ankomst under den fælles forsendelsesprocedure og kontrolresultater
 1. Bestemmelsestoldstedet underretter afgangstoldstedet om varernes ankomst samme dag, som varerne er frembudt sammen med forsendelsesledsagedokumentet i overensstemmelse med artikel 45, stk. 1.
 2. Hvis den fælles forsendelsestransaktion er ophørt på et andet toldsted end det, der er angivet i forsendelsesangivelsen, underretter det toldsted, der i medfør af artikel 45, stk. 5, anses for at være bestemmelsestoldstedet, afgangstoldstedet om ankomsten samme dag, som varerne er frembudt sammen med forsendelsesledsagedokumentet i overensstemmelse med artikel 45, stk. 1.
 Afgangstoldstedet underretter det bestemmelsestoldsted, der er angivet i forsendelsesangivelsen, om ankomsten.
 3. Den underretning om ankomst, der er omhandlet i stk. 1 og 2, anses ikke for at være bevis for, at den fælles forsendelsesprocedure er ophørt korrekt.
 4. Bestemmelsestoldstedet meddeler kontrolresultaterne til afgangstoldstedet senest tredjedagen efter den dag, hvor varerne er blevet frembudt for bestemmelsestoldstedet eller et andet sted i overensstemmelse med artikel 45, stk. 1. Denne frist kan i særlige tilfælde forlænges med op til seks dage.
 5. Som undtagelse til denne artikels stk. 4 skal afgangstoldstedet, hvis varerne er modtaget af en godkendt modtager som omhandlet i artikel 87, underrettes senest på sjettedagen efter den dag, hvor varerne er blevet leveret til den godkendte modtager.
 KAPITEL VI
 Formaliteter i forbindelse med procedurens ophør
 Artikel 48
 Procedurens ophør og afslutning
 1. Den fælles forsendelsesprocedure ophører, og de forpligtelser, som påhviler den person, der er ansvarlig for proceduren, er opfyldt, når de under proceduren henførte varer og de nødvendige oplysninger foreligger på bestemmelsestoldstedet i henhold til toldlovgivningen.
 2. Toldmyndighederne afslutter den fælles forsendelsesprocedure, når de på grundlag af en sammenligning af de oplysninger, der foreligger på afgangstoldstedet, og de oplysninger, der foreligger på bestemmelsestoldstedet, kan konstatere, at proceduren er ophørt på korrekt vis.
 Artikel 49
 Efterforskningsprocedure for varer, der transporteres under den fælles forsendelsesprocedure
 1. Hvis afgangstoldstedet ikke har modtaget kontrolresultaterne inden for seks dage i overensstemmelse med artikel 47, stk. 4, eller artikel 47, stk. 5, efter at have modtaget underretning om varernes ankomst, anmoder dette toldsted straks om kontrolresultaterne fra det bestemmelsestoldsted, der har sendt underretningen om varernes ankomst.
 Bestemmelsestoldstedet sender kontrolresultaterne straks efter modtagelsen af anmodningen fra afgangstoldstedet.
 2. Hvis toldmyndigheden i afgangslandet ikke har modtaget oplysninger, der gør det muligt at afslutte den fælles forsendelsesprocedure eller inddrive skylden, anmoder den om de relevante oplysninger fra den person, der er ansvarlig for proceduren, eller, hvis de nødvendige oplysninger er til rådighed på bestemmelsesstedet, fra bestemmelsestoldstedet, i følgende tilfælde:
 a)
 afgangstoldstedet har ikke modtaget underretning om varernes ankomst ved udløbet af


text:
fristen for frembydelse af varerne i henhold til artikel 34
 b)
 afgangstoldstedet har ikke modtaget de kontrolresultater, der er anmodet om i overensstemmelse med stk. 1
 c)
 afgangstoldstedet bliver klar over, at underretningen om varernes ankomst eller kontrolresultaterne er blevet sendt ved en fejl.
 3. Toldmyndigheden i afgangslandet sender anmodninger om oplysninger i henhold til stk. 2, litra a), inden for en periode på syv dage efter udløbet af den frist, der er omhandlet heri, og anmodninger om oplysninger i henhold til stk. 2, litra b), inden for en periode på syv dage efter udløbet af den frist, der er omhandlet i stk. 1.
 Hvis toldmyndigheden i afgangslandet før udløbet af disse frister modtager oplysning om, at den fælles forsendelsesprocedure ikke er ophørt på korrekt vis, eller hvis den har mistanke herom, skal den dog straks sende anmodningen.
 4. Anmodninger, der er indgivet i overensstemmelse med stk. 2, skal besvares senest 28 dage efter, at de er blevet sendt.
 5. Hvis bestemmelsestoldstedet efter en anmodning i overensstemmelse med stk. 2 ikke har fremlagt tilstrækkelige oplysninger til, at den fælles forsendelsesprocedure kan afsluttes, anmoder toldmyndigheden i afgangslandet den person, der er ansvarlig for proceduren, om at forelægge de pågældende oplysninger senest 28 dage efter indledningen af efterforskningsproceduren.
 Den person, der er ansvarlig for proceduren, skal besvare anmodningen senest 28 dage efter, at den er blevet sendt.
 6. Hvis de oplysninger, der fremlægges i et svar fra den person, der er ansvarlig for proceduren, i overensstemmelse med stk. 4, ikke er tilstrækkelige til at afslutte den fælles forsendelsesprocedure, men toldmyndigheden i afgangslandet finder dem tilstrækkelige til at fortsætte efterforskningsproceduren, sender den pågældende myndighed straks en anmodning om supplerende oplysninger til det berørte toldsted.
 Det pågældende toldsted skal besvare anmodningen senest 40 dage efter, at den er blevet sendt.
 7. Hvis det under en efterforskningsprocedure i henhold til stk. 1-6 fastslås, at den fælles forsendelsesprocedure er ophørt korrekt, afslutter afgangslandets toldmyndighed den fælles forsendelsesprocedure og underretter straks den person, der er ansvarlig for proceduren, samt efter omstændighederne eventuelle toldmyndigheder, der kan have indledt inddrivelse om afslutningen af denne procedure.
 8. Hvis det under en efterforskningsprocedure i henhold til stk. 1-6 fastlås, at den fælles forsendelsesprocedure ikke kan afsluttes, skal toldmyndigheden i afgangslandet fastslå, om der er opstået en skyld.
 Hvis der er opstået en skyld, skal toldmyndigheden i afgangslandet træffe følgende foranstaltninger:
 a)
 identificere debitor
 b)
 fastslå, hvilken toldmyndighed der har ansvaret for at meddele skylden.
 Artikel 50
 Anmodning om overførsel af inddrivelse af skyld
 1. Hvis toldmyndigheden i afgangslandet under efterforskningsproceduren og inden den frist, der er omhandlet i artikel 114, stk. 2, udløber, opnår bevis for, at de begivenheder, der har givet anledning til skylden, har fundet sted i et andet land, skal den pågældende toldmyndighed straks og under alle omstændigheder inden for denne frist sende alle tilgængelige oplysninger til den kompetente toldmyndighed på dette sted.
 2. Den kompetente toldmyndighed på dette sted kvitterer for modtagelsen af oplysningerne og oplyser toldmyndigheden i afgangsmedlemsstaten om, hvorvidt den har ansvaret for inddrivelsen. Hvis


text:
toldmyndigheden i afgangslandet ikke har modtaget disse oplysninger inden 28 dage, skal den straks genoptage efterforskningsproceduren eller iværksætte inddrivelsen.
 Artikel 51
 Alternativt bevis for ophør af den fælles forsendelsesprocedure
 1. Den fælles forsendelsesprocedure betragtes som korrekt ophørt, hvis den person, der er ansvarlig for proceduren, fremlægger et af følgende dokumenter til identificering af varerne, og toldmyndigheden i afgangslandet finder dette tilstrækkeligt:
 a)
 et dokument attesteret af bestemmelseslandets toldmyndighed, som identificerer varerne, og hvori det fastslås, at varerne er blevet frembudt for bestemmelsestoldstedet eller er blevet leveret til en godkendt modtager som omhandlet i artikel 87
 b)
 et dokument eller en toldoptegnelse attesteret af toldmyndigheden i et land, hvori det fastslås, at varerne fysisk har forladt den kontraherende parts toldområde
 c)
 et tolddokument udstedt i et tredjeland, hvor varerne er henført under en toldprocedure
 d)
 et dokument udstedt i et tredjeland, som er stemplet eller på anden måde attesteret af dette lands toldmyndighed, og som fastslår, at varerne anses for at være i fri omsætning i det pågældende land.
 2. I stedet for de i stk. 1 nævnte dokumenter, kan der som bevis fremlægges kopier heraf, som er attesteret som værende ægte kopier af det organ, der har attesteret originaldokumenterne, af det pågældende tredjelands myndighed eller af myndigheden i et land.
 Artikel 52
 Verifikation og administrativ bistand
 1. De kompetente toldmyndigheder kan efter frigivelse kontrollere de afgivne oplysninger og alle dokumenter, formularer, bevillinger eller data vedrørende den fælles forsendelsestransaktion for at verificere, at angivelserne, de udvekslede oplysninger og stemplerne er autentiske. Der skal foretages en sådan kontrol, hvis der hersker tvivl om de afgivne oplysningers korrekthed og autenticitet, eller hvis der er mistanke om svig. Der kan også foretages kontrol på grundlag af en risikoanalyse eller ved stikprøve.
 2. Når en kompetent toldmyndighed modtager en anmodning om kontrol efter frigivelse, skal den straks besvare den.
 3. Når den kompetente toldmyndighed i afgangslandet sender en anmodning til den kompetente myndighed om kontrol efter frigivelse af oplysninger vedrørende den fælles forsendelsestransaktion, anses betingelserne i artikel 48, stk. 2, for afslutning af forsendelsesproceduren for ikke at være opfyldt, før autenticiteten og korrektheden af de pågældende data er blevet bekræftet.
 KAPITEL VII
 Fælles forsendelsesprocedure for varetransport i faste transportinstallationer
 Artikel 53
 Fælles forsendelsesprocedure for varetransport i faste transportinstallationer
 1. Hvis varer, der transporteres i en fast installation, føres ind i en kontraherende parts toldområde via den pågældende installation, anses disse varer for at være henført under den fælles forsendelsesprocedure, når de kommer ind i dette område.
 2. Hvis varer allerede befinder sig i en kontraherende parts toldområde og transporteres i en fast installation, anses disse varer for at være henført under den fælles forsendelsesprocedure, når de anbringes i den faste installation.
 3. I forbindelse med den fælles forsendelsesprocedure er den person, der er ansvarlig for proceduren, hvis varer transporteres i faste installationer, operatøren for den faste installation, der er etableret i den kontraherende parts område, gennem hvilket varerne kommer ind i de kontraherende parters toldområde, i det tilfælde, der er omhandlet i stk. 1, eller


text:
operatøren for den faste installation i den kontraherende parts område, hvor transporten begynder, i det tilfælde, der er omhandlet i stk. 2.
 Den person, der er ansvarlig for proceduren, og toldmyndigheden aftaler metoderne for toldtilsyn med de varer, der transporteres.
 4. I forbindelse med artikel 8, stk. 2, betragtes operatøren for en fast installation, der er etableret i et land, gennem hvis område varerne transporteres i faste installationer, som transportøren.
 5. Med forbehold af bestemmelserne i stk. 8 anses den fælles forsendelsesprocedure for at være ophørt, når der i de handelsmæssige regnskaber hos modtageren eller operatøren for den faste installation er foretaget den relevante registrering, som attesterer, at de varer, som transporteres i faste installationer:
 a)
 er ankommet til modtagerens anlæg
 b)
 er kommet ind i modtagerens distributionsnet eller
 c)
 har forladt de kontraherende parters toldområde.
 6. Når varer, der transporteres i faste transportinstallationer mellem to kontraherende parters område, betragtes som værende henført under den fælles forsendelsesprocedure i overensstemmelse med bestemmelserne i stk. 2 og undervejs passerer gennem et fælles forsendelseslands område, hvor denne procedure ikke anvendes for transport i faste installationer, suspenderes proceduren, mens varerne passerer gennem området.
 7. Når varer transporteres i faste transportinstallationer fra et fælles forsendelsesland, hvor den fælles forsendelsesprocedure ikke anvendes for transport i faste installationer, til et bestemmelsessted i en kontraherende parts område, hvor denne procedure anvendes, betragtes den pågældende procedure for at begynde på det tidspunkt, hvor varerne kommer ind i sidstnævnte kontraherende parts område.
 8. Når varer transporteres i faste transportinstallationer fra en kontraherende parts område, hvor den fælles forsendelsesprocedure anvendes for transport i faste installationer, til et bestemmelsessted i et fælles forsendelsesland, hvor denne procedure ikke anvendes, betragtes den pågældende procedure for at ophøre på det tidspunkt, hvor varerne forlader den kontraherende parts område, hvor den pågældende procedure anvendes.
 Artikel 54
 Fakultativ anvendelse af den fælles forsendelsesprocedure for varetransport i faste transportinstallationer
 Et fælles forsendelsesland kan beslutte ikke at anvende den fælles forsendelsesprocedure på varetransport i faste transportinstallationer. Sådanne beslutninger meddeles Kommissionen, der underretter de øvrige lande herom.
 AFSNIT III
 FORENKLINGER, DER ANVENDES FOR DEN FÆLLES FORSENDELSESPROCEDURE
 Kapitel I
 Almindelige bestemmelser vedrørende forenklinger
 Artikel 55
 Typer af forenklinger ved forsendelse
 Toldmyndighederne kan efter anmodning tillade alle følgende forenklinger:
 a)
 anvendelse af en samlet sikkerhedsstillelse eller fritagelse for sikkerhedsstillelse
 b)
 anvendelse af en særlig type segl, hvor forsegling er nødvendig for at sikre identifikation af de varer, der er henført under den fælles forsendelsesprocedure
 c)
 status som godkendt afsender, der tillader bevillingshaveren at henføre varer under den fælles forsendelsesprocedure uden frembydelse for toldmyndighederne
 d)
 status som godkendt modtager, der tillader bevillingshaveren at modtage varer, der er blevet transporteret under den fælles forsendelsesprocedure til et godkendt sted for at bringe proceduren til ophør i henhold til artikel 48, stk. 1
 e)
 anvendelse af den papirbaserede fælles forsendelsesprocedure for varer, der transporteres ad luftvejen, eller den fælles forsendelsesprocedure baseret på et elektronisk manifest for varer, der transporteres ad luftvejen
 f)
 anvendelse af den papirbaserede fælles forsendelsesprocedure, der er specifik for varer, der transporteres med


text:
jernbane
 g)
 anvendelse af andre forenklede procedurer på grundlag af konventionens artikel 6
 Artikel 56
 Territorialt anvendelsesområde for bevillinger til forenklinger
 1. De forenklinger, som er omhandlet i artikel 55, litra b) og c), anvendes kun for fælles forsendelsestransaktioner, der indledes i den kontraherende parts område, hvor bevillingen til forenklingerne er givet.
 2. Den forenkling, som er omhandlet i artikel 55, litra d), anvendes kun for fælles forsendelsestransaktioner, der ophører i den kontraherende parts område, hvor bevillingen til forenklingen er givet.
 3. Den forenkling, som er omhandlet i artikel 55, litra e), anvendes i de kontraherende parters område, der er angivet i bevillingen til forenklingen.
 4. Den forenkling, som er omhandlet i artikel 55, litra a) og f), anvendes i alle kontraherende parters område.
 Artikel 57
 Almindelige betingelser for bevillinger til forenklinger
 1. De bevillinger, som er omhandlet i artikel 55, litra a), gives til ansøgere, der opfylder følgende betingelser:
 a)
 ansøgeren er etableret i en kontraherende parts toldområde
 b)
 ansøgeren har ikke begået en alvorlig overtrædelse eller gentagen overtrædelse af told- og skattelovgivningen og har ikke gjort sig skyldig i alvorlige strafbare handlinger i tilknytning til sin økonomiske virksomhed
 c)
 ansøgeren benytter jævnligt den fælles forsendelsesprocedure eller har praktisk kompetence eller professionelle kvalifikationer, som har direkte tilknytning til den udøvede virksomhed.
 2. De bevillinger, som er omhandlet i artikel 55, litra b), c) og d), gives til ansøgere, der opfylder følgende betingelser:
 a)
 ansøgeren er etableret i en kontraherende parts toldområde
 b)
 ansøgeren erklærer, at han jævnligt vil benytte de fælles forsendelsesordninger
 c)
 ansøgeren har ikke begået en alvorlig overtrædelse eller gentagen overtrædelse af told- og skattelovgivningen og har ikke gjort sig skyldig i alvorlige strafbare handlinger i tilknytning til sin økonomiske virksomhed
 d)
 ansøgeren udviser en høj grad af kontrol over sin virksomhed og over varestrømmen i kraft af et system til forvaltning af forretningsregnskaber og, om nødvendigt, transportdokumenter, som gør det muligt at gennemføre passende toldkontrol
 e)
 ansøgeren har praktisk kompetence eller professionelle kvalifikationer, som har direkte tilknytning til den udøvede virksomhed.
 3. De bevillinger, som er omhandlet i artikel 55, litra e), gives til ansøgere, der opfylder følgende betingelser:
 a)
 i tilfælde af den papirbaserede fælles forsendelsesprocedure for varer, der transporteres ad luftvejen, er ansøgeren et luftfartsselskab og er etableret i en kontraherende parts toldområde
 b)
 i tilfælde af den fælles forsendelsesprocedure baseret på et elektronisk manifest for varer, der transporteres ad luftvejen, er ansøgeren et luftfartsselskab, der udfører et betydeligt antal flyvninger mellem lufthavne i de kontraherende parters område, og er etableret i en kontraherende parts toldområde eller har sit hjemsted, sit hovedsæde eller et fast forretningssted dér
 c)
 ansøgeren benytter jævnligt de fælles forsendelsesordninger, eller den kompetente toldmyndighed ved, at vedkommende kan opfylde forpligtelserne under disse ordninger
 d)
 ansøgeren har ikke begået alvorlige eller gentagne overtrædelser af told- eller skattelovgivningen.
 4. De bevillinger, som er omhandlet i artikel 55, litra f), gives til ansøgere, der opfylder følgende betingelser:
 a)
 ansøgeren er en jernbanevirksomhed
 b)
 ansøgeren er etableret i en kontraherende parts toldområde
 c)
 ansøgeren


text:
benytter jævnligt forsendelsesproceduren, eller den kompetente toldmyndighed ved, at vedkommende kan opfylde forpligtelserne under proceduren, og
 d)
 ansøgeren har ikke begået alvorlige eller gentagne overtrædelser af told- eller skattelovgivningen.
 5. Bevillingerne gives kun, hvis toldmyndigheden vurderer, at den vil kunne overvåge den fælles forsendelsesprocedure og foretage kontrol med en administrativ indsats, der står i et rimeligt forhold til, hvad der er nødvendigt for den pågældende person.
 Artikel 58
 Tilsyn med betingelserne for bevillinger
 Toldmyndighederne fører tilsyn med de betingelser, der skal opfyldes af bevillingshaveren. De fører ligeledes tilsyn med overholdelsen af de forpligtelser, der følger af den pågældende bevilling. Såfremt bevillingshaveren har været etableret i mindre end tre år fører toldmyndigheden tæt tilsyn med den pågældende i det første år, efter at bevillingen er givet.
 Artikel 59
 Indhold af bevillingsansøgningen
 1. En ansøgning om en bevilling til at benytte forenklinger skal dateres og underskrives. De kontraherende parter fastsætter, hvor ansøgningen skal indgives.
 2. Ansøgninger skal indeholde alle de oplysninger, som gør det muligt for toldmyndighederne at kontrollere, at vilkårene for bevilling til at anvende sådanne forenklinger er overholdt.
 Artikel 60
 Ansøgerens ansvar
 Den person, som ansøger om forenklinger, er ansvarlig i henhold til de gældende bestemmelser i de kontraherende parters område og med forbehold af anvendelse af eventuelle strafferetlige bestemmelser, for følgende:
 a)
 at oplysningerne i ansøgningen er korrekte og fuldstændige
 b)
 at alle dokumenter til støtte for ansøgningen er autentiske, korrekte og gyldige.
 Artikel 61
 Toldmyndigheder, der har kompetence til at give bevillingen
 1. Ansøgningerne om den i artikel 55, litra c), omhandlede forenkling indgives til de toldmyndigheder, der har kompetence til at give bevillingen i det land, hvor det er meningen, at de fælles forsendelsestransaktioner skal begynde.
 2. Ansøgningerne om den i artikel 55, litra d), omhandlede forenkling indgives til de toldmyndigheder, der har kompetence til at give bevillingen i det land, hvor det er meningen, at de fælles forsendelsestransaktioner skal ophøre.
 3. Ansøgningerne om den i artikel 55, litra a), b), e) og f), omhandlede forenkling indgives til de toldmyndigheder, der har ansvaret for det sted, hvor ansøgerens hovedbogholderi til toldformål føres eller er tilgængeligt, og hvor i det mindste en del af de aktiviteter, der er omfattet af bevillingen, skal udføres.
 Ansøgerens hovedbogholderi skal omfatte opgørelser og dokumentation, som gør toldmyndighederne i stand til at give bevillingen.
 Artikel 62
 Antagelse og afvisning af ansøgninger og indrømmelse af bevillinger
 1. Ansøgninger antages eller afvises og bevillinger gives i henhold til gældende bestemmelser hos de kontraherende parter.
 2. I beslutninger om at afvise ansøgninger skal angives årsagen til afvisningen, og beslutningerne skal meddeles ansøgeren inden for de tidsfrister og efter de bestemmelser, der gælder hos den relevante kontraherende part.
 Artikel 63
 Indhold af bevillingen
 1. Bevillingen samt om nødvendigt en eller flere attesterede kopier gives til bevillingshaveren.
 2. I bevillingen skal det præciseres, hvilke betingelser der gælder for anvendelse af forenklingerne, og hvilke funktions- og kontrolforanstaltninger der skal træffes.
 Artikel 64
 Dato for, hvornår bevillingen får virkning
 1. Bevillingen får virkning fra den dato, hvor ansøgeren modtager den


text:
eller må antages at have modtaget den, og den håndhæves af toldmyndighederne fra denne dato.
 Medmindre andet er fastsat i toldlovgivningen, er bevillingen gyldig uden tidsbegrænsning.
 2. Bevillingen får virkning fra en anden dato end den dato, hvor ansøgeren modtager den eller må antages at have modtaget den, i følgende tilfælde:
 a)
 hvis bevillingen vil få positive følger for ansøgeren, og ansøgeren har anmodet om, at den får virkning fra en anden dato, hvor bevillingen i så fald får virkning fra den dato, som ansøgeren anmoder om, forudsat at denne ligger efter den dato, hvor den ville have været gældende i henhold til stk. 1
 b)
 hvis en tidligere bevilling er blevet udstedt med en tidsbegrænsning, og det eneste formål med den aktuelle afgørelse er at forlænge dennes gyldighed, hvor bevillingen i så fald får virkning fra dagen efter udløbet af den tidligere bevillings gyldighedsperiode
 c)
 hvis virkningen af bevillingen er betinget af, at ansøgeren afslutter visse formaliteter, hvor bevillingen i så fald får virkning fra den dato, hvor ansøgeren modtager eller må antages at have modtaget meddelelsen fra den kompetente toldmyndighed om, at formaliteterne er blevet afsluttet på tilfredsstillende vis.
 Artikel 65
 Annullering, tilbagekaldelse og ændring af bevillinger
 1. Bevillingshaveren underretter toldmyndighederne om alle forhold, der måtte opstå efter meddelelsen af bevillingen, og som kan påvirke videreførelsen eller indholdet heraf.
 2. Toldmyndighederne annullerer en bevilling, hvis følgende betingelser alle er opfyldt:
 a)
 bevillingen blev givet på grundlag af ukorrekte eller ufuldstændige oplysninger
 b)
 bevillingshaveren vidste eller burde med rimelighed have vidst, at oplysningerne var ukorrekte eller ufuldstændige
 c)
 hvis oplysningerne havde været korrekte og fuldstændige, ville bevillingen have været anderledes.
 3. En bevilling tilbagekaldes eller ændres i andre tilfælde end de i stk. 2 omhandlede:
 a)
 hvis en eller flere af betingelserne for at give bevillingen ikke var eller ikke længere er opfyldt, eller
 b)
 efter ansøgning fra bevillingshaveren.
 4. Annulleringen, tilbagekaldelsen eller ændringen af bevillingen meddeles bevillingshaveren efter gældende tidsfrister og bestemmelser hos den kontraherende part.
 5. Annulleringen af en bevilling får virkning fra den dato, hvor den oprindelige bevilling fik virkning, medmindre andet er fastsat i afgørelsen i overensstemmelse med toldlovgivningen.
 6. Tilbagekaldelsen eller ændringen af en bevilling får virkning fra den dato, hvor ansøgeren modtager eller må antages at have modtaget den. Toldmyndighederne kan dog undtagelsesvis i tilfælde, hvor bevillingshaverens berettigede interesser fordrer det, lade tilbagekaldelsen eller ændringen få virkning fra et senere tidspunkt i overensstemmelse med gældende tidsfrister hos de kontraherende parter. Datoen for, hvornår afgørelsen får virkning, skal angives i afgørelsen om tilbagekaldelsen eller ændringen af bevillingen.
 Artikel 66
 Fornyet vurdering af en bevilling
 1. Den toldmyndighed, som er kompetent til at give bevillingen, tager den op til fornyet vurdering i følgende tilfælde:
 a)
 hvis ændringer i den relevante lovgivning påvirker bevillingen
 b)
 hvis det som følge af den udførte overvågning viser sig nødvendigt
 c)
 hvis det er nødvendigt på grund af oplysninger fra bevillingshaveren i overensstemmelse med artikel 65, stk. 1, eller fra andre myndigheder.
 2. Den toldmyndighed, der er kompetent til at


text:
give bevillingen, meddeler bevillingshaveren resultatet af den fornyede vurdering.
 Artikel 67
 Suspension af en bevilling
 1. Den toldmyndighed, som er kompetent til at give bevillingen, suspenderer bevillingen i stedet for at annullere, tilbagekalde eller ændre den, hvis:
 a)
 den pågældende toldmyndighed finder, at der kan være tilstrækkeligt grundlag for at annullere, tilbagekalde eller ændre bevillingen, men endnu ikke råder over alle de nødvendige elementer til at træffe afgørelse om annullering, tilbagekaldelse eller ændring
 b)
 den pågældende toldmyndighed finder, at betingelserne for bevillingen ikke er opfyldt, eller at bevillingshaveren ikke overholder de forpligtelser, der følger af denne bevilling, og at bevillingshaveren bør gives tid til at træffe foranstaltninger for at sikre opfyldelsen af betingelserne eller overholdelsen af forpligtelserne
 c)
 bevillingshaveren anmoder om en sådan suspension, fordi vedkommende midlertidigt er ude af stand til at opfylde de betingelser, der er fastsat i bevillingen, eller overholde de forpligtelser, der er pålagt i henhold til denne bevilling.
 2. I de tilfælde, der er omhandlet i stk. 1, litra b) og c), skal bevillingshaveren underrette den toldmyndighed, der er kompetent til at give bevillingen, om de foranstaltninger, som vedkommende giver tilsagn om at ville træffe for at sikre opfyldelse af betingelserne eller overholdelse af forpligtelserne, samt det fornødne tidsrum til at træffe disse foranstaltninger.
 Artikel 68
 Suspensionsperiode for en bevilling
 1. Suspensionsperioden, som den kompetente toldmyndighed fastlægger, skal svare til det tidsrum, som den pågældende toldmyndighed har behov for til at kunne fastslå, om betingelserne for annullering, tilbagekaldelse eller ændring er opfyldt.
 Men hvis toldmyndighederne finder, at bevillingshaveren muligvis ikke opfylder kriterierne i artikel 57, stk. 1, litra b), suspenderes bevillingen, indtil det er fastslået, om en alvorlig overtrædelse eller gentagne overtrædelser er blevet begået af en af følgende personer:
 a)
 bevillingshaveren
 b)
 den person, der er ansvarlig for den virksomhed, som er indehaver af den pågældende bevilling, eller udøver kontrol med dens ledelse
 c)
 den person, der er ansvarlig for toldanliggender i den virksomhed, som er indehaver af den pågældende bevilling.
 2. I de tilfælde, der er omhandlet i artikel 67, stk. 1, litra b) og c), skal suspensionsperioden, som fastlægges af den toldmyndighed, der er kompetent til at give bevillingen, svare til det tidsrum, som bevillingshaveren har underrettet om i henhold til artikel 67, stk. 2. Suspensionsperioden kan om fornødent forlænges yderligere efter anmodning fra bevillingshaveren.
 Suspensionsperioden kan forlænges yderligere med det tidsrum, som den kompetente toldmyndighed har brug for til at verificere, at disse foranstaltninger sikrer opfyldelse af betingelserne og overholdelse af forpligtelserne, men dette tidsrum må ikke overstige 30 dage.
 3. Hvis den toldmyndighed, der er kompetent til at give en bevilling, efter suspension af bevillingen har til hensigt at annullere, tilbagekalde eller ændre denne bevilling i overensstemmelse med artikel 65, forlænges suspensionsperioden, der er fastlagt i overensstemmelse med denne artikels stk. 1 og 2, hvis dette er relevant, indtil afgørelsen om annullering, tilbagekaldelse eller ændring får virkning.
 Artikel 69
 Ophør af suspensionen af en bevilling
 1. En suspension ophører ved suspensionsperiodens udløb, medmindre en af følgende situationer opstår inden periodens


text:
udløb:
 a)
 i de tilfælde, der er omhandlet i artikel 67, stk. 1, litra a), ophæves suspensionen, fordi der ikke er fundet anledning til at annullere, tilbagekalde eller ændre bevillingen i henhold til artikel 65, hvor suspensionen i så fald ophører på ophævelsesdatoen
 b)
 i de tilfælde, der er omhandlet i artikel 67, stk. 1, litra b) og c), ophæves suspensionen, fordi den toldmyndighed, der er kompetent til at give bevillingen, finder det godtgjort, at bevillingshaveren har truffet de nødvendige foranstaltninger til at sikre opfyldelsen af de betingelser, der er fastsat i bevillingen, eller overholdelsen af de forpligtelser, der er pålagt i henhold til samme bevilling, hvor suspensionen i så fald ophører på ophævelsesdatoen
 c)
 den suspenderede bevilling annulleres, tilbagekaldes eller ændres, hvor suspensionen i så fald ophører på datoen for annullering, tilbagekaldelse eller ændring.
 2. Den toldmyndighed, der er kompetent til at give bevillingen, underretter bevillingshaveren om, at suspensionen er ophørt.
 Artikel 70
 Bevillingens gyldighed
 Toldmyndighederne kan antage ansøgninger om indrømmelse af bevillinger som omhandlet i artikel 55 og give bevillinger inden 1. maj 2016. Disse bevillinger gives i overensstemmelse med betingelserne i dette tillæg og vil ikke være gyldige før 1. maj 2016.
 Artikel 71
 Fornyet vurdering af bevillinger, der allerede er i kraft den 1. maj 2016
 1. Bevillinger, der er givet på grundlag af konventionens artikel 55, litra a), b), d) og e), som ændret ved afgørelse nr. 1/2008, og som er gyldige den 1. maj 2016 og ikke har en begrænset gyldighedsperiode, skal tages op til fornyet vurdering inden den 1. maj 2019.
 2. Bevillinger, der er givet på grundlag af konventionens artikel 55, litra a), b), d) og e), som ændret ved afgørelse nr. 1/2008, og som er gyldige den 1. maj 2016, forbliver gyldige som følger:
 a)
 for bevillinger med en begrænset gyldighedsperiode: indtil udløbet af den pågældende periode eller 1. maj 2019, alt efter hvad der indtræder først
 b)
 for alle andre bevillinger: indtil der er foretaget fornyet vurdering af bevillingen.
 3. Afgørelser, der træffes efter den fornyede vurdering, skal tilbagekalde de bevillinger, der er foretaget fornyet vurdering af, og, hvor det er relevant, give nye bevillinger. Bevillingshaverne underrettes straks om disse afgørelser.
 4. Uanset stk. 1 forbliver bevillinger, der er givet på grundlag af konventionens artikel 55, litra f), nr. i) og ii), som ændret ved afgørelse nr. 1/2008, og som er gyldige den 1. maj 2016, gyldige efter denne dato og behøver ikke blive taget op til fornyet vurdering.
 Artikel 72
 Opbevaring af ansøgninger og bevillinger af de kompetente myndigheder
 1. Toldmyndighederne opbevarer ansøgninger og tilhørende dokumentation sammen med en kopi af alle de bevillinger, der er udstedt.
 2. Når en ansøgning afvises, eller når en bevilling annulleres, tilbagekaldes, ændres eller suspenderes, skal ansøgningen og afgørelsen om afvisning af ansøgningen eller annullering, tilbagekaldelse, ændring eller suspension af bevillingen samt al tilhørende dokumentation opbevares i mindst tre år fra udgangen af det kalenderår, hvor ansøgningen blev afvist eller bevillingen blev annulleret, tilbagekaldt, ændret eller suspenderet.
 Artikel 73
 Gyldighed for segl, der


text:
allerede er i brug den 1. maj 2016
 Toldsegl omhandlet i artikel 38 og segl af en særlig type omhandlet i artikel 82, som er i overensstemmelse med bilag A2 til konventionen som ændret ved afgørelse nr. 1/2008, kan fortsat anvendes, indtil lageret er opbrugt eller indtil 1. maj 2019, alt efter hvad der indtræder først.
 KAPITEL II
 Samlet sikkerhedsstillelse og fritagelse for sikkerhedsstillelse
 Artikel 74
 Referencebeløb
 1. Medmindre andet er bestemt i artikel 75, skal størrelsen af den samlede sikkerhedsstillelse være lig med det referencebeløb, som fastsættes af garantitoldstedet.
 2. Referencebeløbet for den samlede sikkerhedsstillelse skal svare til det skyldsbeløb, som kan forfalde til betaling i forbindelse med hver enkelt fælles forsendelsestransaktion, som sikkerheden er stillet for, i perioden mellem henførslen af varerne under den fælles forsendelsesprocedure og det øjeblik, hvor proceduren afsluttes.
 Ved denne beregning skal der tages hensyn til de højeste afgiftssatser, som gælder for varer af samme art i det land, hvor garantitoldstedet er beliggende, og EU-varer, der transporteres i overensstemmelse med konventionen, skal behandles som ikke-EU-varer.
 Er garantitoldstedet ikke i besiddelse af de oplysninger, der er nødvendige for at bestemme referencebeløbet, fastsættes dette beløb til 10 000 EUR for hver forsendelsestransaktion.
 3. Garantitoldstedet fastsætter referencebeløbet i samarbejde med den person, der er ansvarlig for proceduren. Ved fastsættelse af referencebeløbet beregner garantitoldstedet beløbet på grundlag af oplysningerne om varer, der har været henført under den fælles forsendelsesprocedure i de forudgående 12 måneder, og på grundlag af et skøn over omfanget af de planlagte transaktioner, som blandt andet fremgår af handels- og regnskabsdokumenterne fra den person, der er ansvarlig for proceduren.
 4. Garantitoldstedet kontrollerer referencebeløbet på eget initiativ eller på anmodning af den person, der er ansvarlig for proceduren, og justerer det om nødvendigt.
 5. Den person, der er ansvarlig for proceduren, skal sørge for, at det beløb, som skal betales eller eventuelt vil skulle betales, ikke overstiger referencebeløbet.
 Denne person underretter garantitoldstedet, når referencebeløbet ikke længere er tilstrækkeligt stort til at dække vedkommendes transaktioner.
 6. Tilsynet med det referencebeløb, der dækker den del af skylden, som skal betales eller eventuelt vil skulle betales i forbindelse med varer, der er henført under den fælles forsendelsesprocedure, foretages ved hjælp af det elektroniske system, der er omhandlet i artikel 4, stk. 1, for hver enkelt forsendelsestransaktion på det tidspunkt, hvor varerne henføres under den fælles forsendelsesprocedure.
 Artikel 75
 Størrelsen af den samlede sikkerhedsstillelse
 1. Den person, der er ansvarlig for proceduren, kan få tilladelse til at benytte samlet sikkerhedsstillelse med et nedsat beløb eller blive fritaget for sikkerhedsstillelse.
 2. Den samlede sikkerhedsstillelse nedsættes til:
 a)
 50 % af referencebeløbet, der er fastsat efter artikel 74, når følgende betingelser er opfyldt:
 i)
 ansøgeren fører et regnskabssystem, som er i overensstemmelse med de almindeligt anerkendte regnskabsprincipper, der anvendes i kontraherende parts område, hvor regnskaberne føres, som tillader revisionsbaseret toldkontrol, og som fører en historik over data, der tilvejebringer et revisionsspor fra det tidspunkt, hvor dataene indføres i systemet
 ii)
 ansøgeren har en administrativ organisation, som svarer til karakteren og størrelsen af


text:
sin virksomhed, og som er egnet til at forvalte varestrømmene, og vedkommende råder over interne kontrolforanstaltninger, der kan forebygge, afsløre og korrigere fejl samt forebygge og afsløre ulovlige eller ureglementerede transaktioner
 iii)
 ansøgeren er ikke under konkursbehandling
 iv)
 i de seneste tre år forud for indgivelsen af ansøgningen, har ansøgeren opfyldt sine forpligtelser hvad angår betalinger af skyld, der er opkrævet for eller i forbindelse med import eller eksport af varer
 v)
 ansøgeren godtgør på grundlag af regnskaberne og tilgængelige oplysninger fra de seneste tre år forud for indgivelsen af ansøgningen, at hans økonomiske situation er tilstrækkelig god til, at han kan overholde sine forpligtelser og opfylde sine tilsagn, under hensyntagen til erhvervsaktivitetens type og omfang, herunder at han ikke har nogen negative nettoaktiver, medmindre disse kan dækkes
 vi)
 ansøgeren kan godtgøre, at hans økonomiske situation er tilstrækkelig god til, at han kan opfylde sine forpligtelser for så vidt angår det referencebeløb, der ikke er dækket af sikkerhedsstillelsen
 b)
 30 % af referencebeløbet, der er fastsat efter artikel 74, når følgende betingelser er opfyldt:
 i)
 ansøgeren fører et regnskabssystem, som er i overensstemmelse med de almindeligt anerkendte regnskabsprincipper, der anvendes i kontraherende parts område, hvor regnskaberne føres, som tillader revisionsbaseret toldkontrol, og som fører en historik over data, der tilvejebringer et revisionsspor fra det tidspunkt, hvor dataene indføres i systemet
 ii)
 ansøgeren har en administrativ organisation, som svarer til karakteren og størrelsen af sin virksomhed, og som er egnet til at forvalte varestrømmene, og vedkommende råder over interne kontrolforanstaltninger, der kan forebygge, afsløre og korrigere fejl samt forebygge og afsløre ulovlige eller ureglementerede transaktioner
 iii)
 ansøgeren sikrer, at de relevante ansatte instrueres i at oplyse toldmyndighederne, hvis det opdages, at der er problemer med regelefterlevelsen, og at der etableres procedurer, hvormed toldmyndighederne oplyses om sådanne vanskeligheder
 iv)
 ansøgeren er ikke under konkursbehandling
 v)
 i de seneste tre år forud for indgivelsen af ansøgningen, har ansøgeren opfyldt sine forpligtelser hvad angår betalinger af skyld, der er opkrævet for eller i forbindelse med import eller eksport af varer
 vi)
 ansøgeren godtgør på grundlag af regnskaberne og tilgængelige oplysninger fra de seneste tre år forud for indgivelsen af ansøgningen, at hans økonomiske situation er tilstrækkelig god til, at han kan overholde sine forpligtelser og opfylde sine tilsagn, under hensyntagen til erhvervsaktivitetens type og omfang, herunder at han ikke har nogen negative nettoaktiver, medmindre disse kan dækkes
 vii)
 ansøgeren kan godtgøre, at hans økonomiske situation er tilstrækkelig god til, at han kan opfylde sine forpligtelser for så vidt angår den del af referencebeløbet, der ikke er dækket af sikkerhedsstillelsen
 c)
 0 % af referencebeløbet, der er fastsat efter artikel 74, når følgende betingelser er opfyldt:
 i)
 ansøgeren fører et regnskabssystem, som er i overensstemmelse med de almindeligt anerkendte regnskabsprincipper, der anvendes i kontraherende parts område, hvor regnskaberne føres, som tillader revisionsbaseret toldkontrol, og som fører en historik over data, der tilvejebringer et revisionsspor fra det tidspunkt, hvor dataene indføres i systemet
 ii)
 ansøgeren giver toldmyndigheden fysisk adgang til sine regnskabssystemer og i givet fald